
X  hilosophi  Graeci  omnia  scitu  digna  accurate  et  penitus 
pernoscenda  esse  rati,  cum  non  solum  in  perscrutandis  rebus 
divinis  plurimum  operae  studiique  consumerent,  sed  etiam  in 
indagandis  rebus  humanis  omnem  cogitationem  et  animum  totum 
defixum  haberent,  fieri  non  potuit,  ut  ea  ars  a  discendi  studio 
et  sublimitate  et  intentione  meditandi  aliena  esset,  qua  oeco- 
nomia  sive  rei  domesticae  administr  ati  o  *)  continetur. 
Quae  ars  cum  circa  rem  domesticam  sive  familiarem  universam  et 
parandam  et  disponendam  et  servandam  versetur,  notionem 
eius  multo  ampliorem  esse  quam  hodierni  nominis  vim  pravo 
more  orti,  utpote  solam  rem  rusticam  respicientis  et  partem 
dumtaxat  aliquam  oeconomiae  universae  et  quasi  adminiculum 
significantis,  nemo  est,  quin  intellegat2). 

*)  Cui  notioni  quae  subsit  vis,  ne  res  omnibus  notas  tradam,  re- 
traetare  supersedeo ;  satis  habeo  delegavisse  ad  ea,  quae  praeter  Stephanum 
s.  v.  olxovofxixog  egregie  et  erudite  observaverunt  Baumstarkius  in  eneyelop. 
Pauliana  (V,  872)  atque  Schoemannus  op.  acad.  III,  233  sq.;  praeterea  de 
hac  re  nuper  disputavit  G.  Vogel,  cuius  viri  docti  commentatio  „die  okono- 
mik  des  Xenophon"  (Erlang.  1895),  quamquam  confecto  iam  opusculo  in 
manus  mihi  venit,  tamen,  cum  argumenti  ratio  postulabat,  a  me  non  est 
neglecta.  Subtilissimam  de  ratione  marito  cum  uxore  intercedente  disputa- 
tionem  L.  Schmidtius  hist.  philos.  mor.  Graecorum  II  p.  133 — 219  instituit, 
postquam  qua  condicione  mulieres  Athenis  uterentur,  uberrime  sagacis- 
simeque  Beckerus  in  Charicle  III  p  250  sq.  explicavit;  conf.  etiam  Bernhardy, 
hist.  litt.  Gr.  1,  (3)  48  sq. ;  denuo  qui  de  hoc  argumento  egit  Th.  Matthias 
in  commentatione  „zur  stellung  der  griechischen  frau  in  der  klassischen  zeit" 
p.  5  sq.  (progr.  gymn.  real.  Zittaviensis  1893)  et  in  supplemento  eius 
„urteile  griechischer  prosaiker  iiber  die  stellung  der  griechischen  frau" 
Fleckeiseni  annal.  philolol.  vol.  147  (1893)  p.  261  sq.  inserto,  matrimonio 
nullam  vitae  societatem  iucundiorem  aut  sanctiorem  a  Graecis  existimatam 
esse  ingeniose  probavit. 

2)  Conf.  quae  de  hac  re  disputavit  Schoemannus  op.  ac.  III,  234, 
quibus  addere  liceat  non  solum  a  Xenophonte,  quem  plurimum  esse  in 
laude  rei  rusticae  celebranda  constat,  sed  etiam  ab  Aristotele  Pol.  1299  a 
23  adiectivo  rioixovo^Lix6su'  eam  notionem  subiectam  esse,  ut  abusus  ho- 
diernus  aliqua  ex  parte  possit  excusari. 

Quae  philosophiae  pars  cum  aliis  de  causis  tum  propterea 
maximi  momenti  est,  quia  omnis  bene  ordinatae  ciyitatis 
principium,  Trjg  nadwv  (xoivwviwv),  ut  Aristotelis  (Pol.  1252  a  5) 
verbis  utar,  xvqiwtccttjc  xal  ndnag  7TSQis%ovG7]g  Tag  aXXag,  iusta 
rei  domesticae  dispositio  existimanda  est,  e  qua  optimam  pen- 
dere  publicarum  privatarumque  rerum  condicionem  inter  omnes 
constat.  Accedit,  quod,  quamdiu  florebant  res  Graecorum,  oecono- 
mia  auctoritate  publica  dirigebatur  ad  commoda  civitatis  uni- 
versae ;  quo  factum  est,  ut  haec  disciplina  cum  ea  philosophiae 
parte  artissime  cohaereret,  quae  qua  ratione  homines  singuli  bo- 
nam  ac  perfectam  efficiant  civitatem,  docet. 

Cui  arti  quantum  dignitatis  homines  Graeci  tribuerint,  mos, 
eorum  appellationibus  a  stirpibus  olxo  —  vofi  —  derivatis  no- 
minibus  propriis  utendi  testis  est  optimus ;  cuius  moris  exempla 
e  corpore  inscr.  Graec.  affero  haec3):  Olxovofiia  (III,  5955), 
Olxovo^xog  (IV,  7109),  Olxovo^og  (III,  4105). 

Cum  vero  pro  ingenii  indole  sectaeque  placitis  alii  philo- 
sophi  aliter  mente  sua  informaverint,  quid  de  artis  oeconomicae 
natura  atque  vi  iudicandum  sit4),  usque  ad  primordia  penetrans 
et  quasi  ab  incunabulis  philosophiae  Graecorum  proficiscens, 
quae  ratio  inter  volumina  Gr aeca  ad  artem  oeconomi- 
cam  spectantia  intercedat,  ostendam  et  pro  virium  mearum 
modulo  probare  conabor. 

Artis  oeconomicae  omniumque  fere  artium  et  litterarum 
initia  atque  semina  a  poetis  repetenda  esse  sicut  neminem 
fugere  potest,  ita  inter  poetas  ipso  Homero,  apud  quem  cum 
propter  aetatis  rationem  tum  magis  etiam  propter  ipsum  car- 
minum  consilium  vix  tenuia  quaedam  primordia  ethicae  dis- 
ciplinae  inveniuntur,  graviorem  de  antiquissimis  morum  rationibus 
testem  Hesiodum  praedicandum  esse  ex  eo  maxime  carmine 

3)  Indice  nominum  propriorum  post  Papium  a  Benselero  recognito 
(Brunsvigae  1863 — 70)  de  hac  re  monitus  sum;  vide  etiam  Fickium  „die 
grieehisohen  personennamen  nach  ihrer  bedeutung  erklart"  (Gottingae 
1894)  ed.  II.  p.  130  s.  voce:  Foix. 

4)  Conf.  Philodem.  tteqI  y.av.iuv  lib.  IX  col.  XII  (p.  49, 17  Goettling.): 
ovd\v  diacpSQOfAivot  ttqos  rovg  txtQa  toXs  bvo^xaGiv  vnoxdxxuv  nQoaiQov- 
{xkvois. 

perspicitur,  quod  inscribitur  Opera  et  dies5).  Quo  carmine 
cum  poeta  Ascraeus  id  sibi  proposuerit,  ut  Persam,  fratrem 
[isycc  vrftiov,  a  pravitate  atque  iniustitia  ad  industriam  sedulumque 
laborem  revocet  (v.  299  sq. ,  381  sq.),  oeconomiam  universam 
respiciens  et  domesticam  rem  etrusticam  (v.383 — 617),  quae  ratio 
a  Xenophontea  non  est  aliena,  quid  sit  oIxovo^m  expetendum, 
quid  fugiendum  praecipit6).  Neque  singulas  solum  rei  familiaris 
partes  distincte  illustrat,  eum  de  mariti  officiis  variis  multi- 
plicibusque  (v.  405  sq.),  de  uxore  et  eligenda  (v.  373,  405, 
695 — 705,  790  sq.)  et  rei  domesticae  muneribus  initianda, 
de  subole  procreanda  (v.  376)  atque  educanda  (v.  750 — 754), 
de  servis  liberaliter  tractandis  (v.  607  sq.)  et  ad  vitam  labo- 
riosam  ipsius  patris  familias  exemplo  accendendis  (v.  458  sq., 
502  sq.,  573  sq.)  praecepta  ea  det,  quae  ingenii  prudentis 
animaeque  candidae  testimonium  exhibeant,  sed  etiam  earum 
virtutum  primariarum,  ut  ita  dicam,  laudator  exstat,  quibus  solida 
rei  privatae  administratio  nitatur.  Atque  iustitiam  quidem  ut 
custodiat,  iniustitiam  devitet,  vel  maxime  fratrem,  quantum  in 
eo  est,  admonet  (v.  213  sq. ,  274  sq.,  361  sq.);  deinde  ad 
laboris  cupiditatem  rationibus  quaecunque  afferri  possunt  omnibus 
cumulatis  eum  inflammat  (v.  299  sq.),  tum  quae  erga  deos 
(v.  336  sq.,  706  sq.)  et  parentes  (v.  188  sq.,  331  sq.)  tuenda 
sint  officia,  praecipit,  denique,  ut  singula  omittam,  viam  medio- 
critatis  auream  ei  monstrat  (v.  308,  694,  720);  quae  virtutes 
quanti  sint  momenti  in  rei  familiaris  cura  et  administratione 
suscipienda  et  gerenda  testimoniis  eorum  auctorum  infra  accura- 
tius  comprobaturi  sumus,  qui  rationes  artis  oeconomicae  uni- 
versas  in  disciplinae  formam  quandam  redegerunt. 

Haud  secus  atque  de  carmine  Hesiodeo,  antiquissima  philo- 
sophiae  practicae  argumenta  continente,  de  eis  praeceptis  ethicis 

*)  Conf.  Bender,  nioruni  doctrinae  apud  Hesioduni  initia  (Bonn  1840) 
p.  2  sq.,  Bernhardy,  hist.  litt.  Gr.  I,  336  sq.,  II.  1,  286  sq.  (ed.  3),  Vogel. 
1.  c.  p.  10—12. 

6)  Artioribus  quam  par  est  finibus  oeconoinica  praecepta  circumscribi 
volunt  Goettlingius  ed.  1.  praef.  p.  XVIII  et  qui  eiusdem  viri  docti 
sententiam  verbis  paululum  mutatis  repetiit  Flachius  ed.  3  praef. 
XXXIII  sq. 

iudicandum  est,  quae  lyrici  saec.  VII  etVI  vates,  et  elegiaci 
et  iambographi  —  gnomicum  genus  a  more  poetarum  priscae 
illius  aetatis  abhorret7)  ■ —  carminibus  suis  inseruerunt 8).  Quae 
ratio  quo  facilius  appareat,  Archilochi,  Simonidis  Amorgini, 
Mimnermi,  Solonis,  Theognidis,  Phocylidis,  Hipponactis  senten- 
tias  eas,  quae  huc  referendae  sunt,  singularum  domus  partium 
ratione  habita,  et  hominum  et  rei  familiaris,  ut  ea  divisione 
utar,  quam  statuit  Aristoteles  Pol.  1252 a  17  sq.,  1252°  10  sq., 
brevi  in  conspectu  proponam. 

Ac  primum  quidem  ad  mariti  et  uxoris  societatem  natura- 
lem  quod  attinet,  non  solum  quo  tempore  matrimonium  ineundum 
sit  (Sol.  fr.  27,  9)9),  sed  etiam  quid  potissimum  in  eligenda 
uxore  sit  spectandum,  discimus  (Theogn.  v.  457,  581  sq.);  tum 
rei  domesticae  administrationem  iustitia,  quippe  qua  servata 
universa  hominum  societas  contineatur10),  temperantia  et  mode- 
ratione11),  pietate  erga  deos  et  parentes12),  studio  laboris13), 
virtutibus  marito  aeque  atque  uxori  exercendis  niti  unanimo 
fere  omnium  consensu  confirmatur.  Uxoris  deinde  officia  atque 
munera  quanti  sint  momenti  in  dispensanda  re  familiari,  ex  eo 
intellegitur,  quod  industria  matris  familias  bonae,  qua  nulium 
a  deis  maius  beneficium  in  maritum  conferri  possit  (Theog.  v. 
1225),  cum  apium  sedulitate  comparata  eximiis  iaudibus  effer- 
tur14).  Kerum  denique  earum,  quae  necessariae  sint  ad  rem 
familtarem  et  sustentandam  et  augendam,  nuliam  agro,  utpote 
quae    potissima    eius    pars    sit ,     utiliorem    esse  Phocyli- 

7)  Vide  Sclmeidewin,  delect.  poet.  eleg.  Graec.  p.  48,  Bernhardy, 
hist.  litt.  Gr.  II.  1,  471  (ed.  3). 

8)  Conf.  Vogel.  1.  c.  p.  12—14. 

9)  Numeri  sunt  fragm.  et  vers.  Bergkii  poet.  lyr.  Graec.  edit.  quartae. 
w)  Mimn.fr.  7;  Sol.  fr.  4,  7  sq.,  31  sq.  fr.  13, 1,  Theogn.  v.  145  sq., 

197  sq.,  793  sq.  (conf.  Hes.  op.  358,  361  sq.),  Phocyl.  fr.  17. 

u)  Theogn.  v.  219,  220;  335  sq.,  693,  694,  920  sq.,  1137  sq.,  1155 
sq.,  Phocyl.  fr.  12. 

12)  Theogn.  v.  131,  145  sq.,  171,  821  —  componas  cum  hoc  versu 
Hom.Iliad.  IV,  478,  XVII,  302  et  Hes.  op.  185  — ,  1211  sq. 

13)  Archil.  fr.  15. 

14)  Simonid.  Amorg.  fr.  6,  fr.  7,83,  quocum  conf.  Hesiod.  op.  373  sq. 
et  702  sq.,  Phocyl.  fr.  3,  Hippon.  fr.  72. 

des15)  auctor  est,  quam  sententiam  quae  respiciatur  dignam 
esse  puto,  quoniam  cum  ratione  Xenophontea16)  prorsus 
congrua  est. 

Sed  pauca  exempla  satis  est  attulisse,  quibus,  ad  quos 
fontes  philosophorum  principes  ipsi  in  arte  oeconomica  versati 
saepissime  redierint,  demonstretur;  plura  enim  huius  praefationis 
terminos  longe  excedunt17). 


Transitu  igitur  a  primis  apud  Hesiodum  artis  oeconomicae 
vestigiis  ad  posteriorum  temporum  magis  philosophicam  de- 
monstrationem  significato  nunciam,  quantum  lucri  huic  arti 
sophistarum  studia  tulerint,  videamus,  quos  ad  aetatis  suae 
disciplinam,  mores,  ingenium  immutanda  maximam  vim  habuisse 
res  est  certissima18).  Qui  eloquentiae  et  reipublicae  ad- 
ministrandae  magistri,  cum  id  ante  omnia  agerent,  ut  disci- 
pulos,  quos  ad  sapientiae  suae  thesauros  admitterent,  ad  vitam 
prudentius  agendam  excitarent  earumque  rerum  peritos  red- 
derent,  quarum  cognitione,  qui  cum  in  publica  tum  in  domestica 
re  augenda  versatus  fieri  studeat  (Plat.  Grorgias  520  E),  Ttjg 
dv&QOdTripfjg  videlicet  ccQSTjjg  xal  TtofoTixyg  (Plat.  apol.  20  B), 
nullo  modo  carere  possit,  facere  non  potuerunt,  quin  ad  artis 
oeconomicae  rationes,  cum  domus  quasi  civitas  minor  sit  intra 
maiorem,  penitus  pernoscendas  tota  mente  intentionem  dirige- 
rent19). 

Iam  vero  quae  ad  sophistarum  studia  oeconomica  revo- 

15)  fr.  7. 

16)  Oec.  V,  1  sq.,  VI,  8  sq. 

17)  Quod  sententiae  septem  eorum,  qui  honorifico  aequalium  testimonio 
sapientes  vocitati  sunt,  vulgi  ore  tritae  (conf.  Orelli.  opusc.  Graec.  vet. 
sent.  et  moral.  I.  p.  138  sq.,  Mullach.  fragm.  phil.  Graec.  I.  p.  212  sq.) 
silentio  praeteritae  sunt,  consulto  factum  est,  cum  a  re  nobis  proposita 
admodum  alienae  mihi  videantur  esse.  Similis  in  Democriti  fragmentis 
ratio  est,  a  quo  philosopho  rem  oeconomicam  perquam  breviter  per- 
strictam  esse  ipse  Vogelius  1.  c.  p.  17  concedit. 

")  Conf.  Vogel  1.  c.  p.  19—24. 

19)  Conf.  Struempell,  hist.  philos.  pract.  p.  28,  et  Joel.,  der  echte  und 
der  Xenophontische  Socrates  (Berolin.  1893)  p.  318. 

canda  esse  mihi  videantur  e  veterum  testimoniis  petita,  quae 
non  ignoro  quam  sint  pauca,  proponam  20). 

Atque  Protagoras  quidem  Abderita,  sophistarum  princeps, 
ut  impugnaret  Hippiae  aemuli  rationem,  primus  noXiTixr^g  Tsxvrjg 
teste  Platone  (Protag.  318  E)  doctorem  se  professus  est,  cum 
mores  se  emendaturum  easque  artes  se  traditurum  esse  pro 
certo  polliceretur ,  e  quibus  plurimum  fructus  ad  vitae  usum 
redundaret:  to  6s  [jbd&rtfid  sgtiv  ,  ait,  svfiovlia  nsqi  ts  toov 
olxsvoov ,  onoog  av  aqiGTa  ttjv  avrov  olxiav  dvoixoi,  xal  nsql 
toov  tt]q  noXsoog,  onoog  Ta  Tqg  noksoog  SvvaTooTaTOg  av  sir\  xal 
nqaTTsw  xal  Xsysiv. 

Cui  officio  ut  satisfaciat,  cum  alii  in  aliis  studiis  versentur, 
iustitiae  inter  omnes  communitatem  esse  vult,  quam  generi 
humano  universo  Iovis  ipsius  iussu  a  Mercurio  allatam  esse 
profitetur  (Protag.  322  C),  eos,  qui  omnis  pudoris  et  iustitiae 
expertes  sint,  tamquam  pestem  civitatis  morte  multandos  esse 
censens;  quae  virtus  quanti  momenti  sit  in  re  domestica  ad- 
ministranda,  ipse  Xenophon  Oec.  IX,  13,  XI,  22  testis  est. 

Sed  fragmenta21)  librorum  a  Protagora  conscriptorum  tam 
pauca  tamque  levidensia  sunt,  ut  qualia  eius  fuerint  placita 
oeconomica,  incompertum  habeamus. 

Neque  dissimilem  Grorgiae  Leontini,  philosophi  et  artis 
rhetoricae  et  reipublicae  gerendae  scientissimi,  de  arte  oeco- 
nomica  fuisse  sententiam  ex  eis  apparet,  quae  idem  Plato  hunc 
philosophum  docentem  facit,  cum  dicit  (Men.  71  E.)  nihil  earum 
rerum,  quas  in  viris  inesse  oporteat,  ei  deesse  debere,^qui  idoneus 
fieri   velit  Ta  Trjg  noXsoog   nqaTTsiv   xal   (nqaTTOov)  Tovg  fisv 

20)  Diotis  sophistarum  et  fragmentis  a  Mullachio  fr.  phil.  Gr.  vol.  II. 
p.  130—146  collectis  subiungarn,  quae  e  dialogis  Platonis,  cuius  testis 
Mullachius  minus  quam  par  est  rationem  habuit,  subiungenda  mihi  viden- 
tur,  quamvis  saepe  difficile  sit  sophistarum  verba  a  Platonis  facetiis, 
quibus  illa  perstrinxit,  distinguere. 

21)  E  titulorum,  quos  Laertius  Diogenes  IX,  55  servavit,  indice 
quadamtenus  conicere  licet  ad  Protagorae  oeconomica  studia  referendas 
esse  has  fere  commentationes :  n£Qi  ^«^«rwj',  ntQt  ccqexwv,  nsQi  nofo- 
xaiag,  ntQt  zojv  ovx  oQxhcog  zoig  avd-Qwnoig  nQazzofxepoov ,  nQogzaxzixog  ; 
certi  quicquam  de  hac  re  vix  statuere  licet. 


(fiXovg  sv  tcoisZv,  Tovg  6J  i%&oovg  xaxwg22)]  ad  uxoris  autem 
condicionem  quod  attinet,  quam  honorificis  verbis  prosequitur, 
virtutem  eius  in  administranda  domo  cerni  ei  placet :  6sZ  amrp 
Trtv  olxiav  sv  otxsZv,  GodQovGav  ts  xa  svdov  xal  xaT^xoov  ov<Sav 
tov  dvdqog23)]  denique  afferre  iuvat  venustam  eius  de  mulieri- 
bus  sententiam,  quarum  non  formam  sed  famam  vult  multis 
esse  notam,  a  Plutarcho  mulier.  virtut.  (init.)  (vol.  II  p.  198  ed.. 
Bernardakis)  servatam. 

Neque  alieno  tempore  Prodici  Cei,  Protagorae  auditoris, 
rnihi  in  mentem  venit,  quem  inter  sophistas  unum  omnium 
maxime  moralem  philosophiam  professum  esse  constat.  Cuius 
philosophi,  quem  agriculturae  laudatorem  exstitisse  probe 
scimus  (Ps.-Plat.  Axioch.  368  C),  quamquam  aetatem  non 
tulerunt  scripta,  tamen  artem  oeconomicam  ab  eo  non  alienam 
fuisse  haud  scio  an  colligas  cum  ex  reip.  Plat.  loco  (600  C), 
e  quo  rei  domesticae  administrationem  Prodicum  aeque  atque 
Protagoram  non  sine  gloria  docuisse  liquide  apparet,  tum  e 
copiosa  illa  de  divitiarum  usu  disputatione  in  Ps.-Platonis 
Eryxia  397  E;  quo  loco  postquam  rem  familiarem  in  bonorum 
numerum  referendam  esse  negavit,  nisi  quis  recte  ea  uti  didicerit, 
probis  et  honestis  hominibus  eisque,  qui  sciant,  quem  ad  finem 
divitiae  adhibendae  sint,  opes  emolumento  esse  affirmat,  im- 
probis  et  qua  ratione  eis  utendum  sit  ignorantibus  detri- 
mento.  Cuius  sententiae  mentionem  facere  ideo  iuvat,  quoniam 
Xenophontem,  quem  e  scholis  philosophi  Cei  multum 
utilitatis  percepisse  constat,  eam  sibi  vindicare  (Oec.  I,  10  sq.) 
infra  videbimus 24).  Ceteroquin  celeberrimae  illius  de  Hercule 
prope  bivium  sedente  fabulae  argumentum,  quam  Xenophon  e 
Prodici  libro,  qui  „w^a<."  inscribitur,  petitarn  Memorabilibus 
(lib.  II  c.  1  §  21 — 34)  inseruit,  cuius  fictionis  apud  Graecos 
fundus  locus  Hesiodi  op.  284 — 290  videtur  fuisse,  ab  artis 


22)  Conf.  etiain  ibid.  91  A;*  in  eandem  fere  sententiani  Xenoph. 
Oee.  XI,  10. 

23j  Similia  exhibet  Xenoph.  Oec.  VII,  3,  25 ;  IX,  1  sq. 
24j  Vide  huius  dissert.  p.  14  sq. 

oeconomicae  ratione  non  alienum  esse  non  est,  quod  hoc  loco 
uberius  demonstretur 25). 

Sed  quamquam  Platonis  ipsius  testimonio  (1.  c.)  comproba- 
tur  sophistarum  antistites,  Protagoram  praeter  ceteros  et  Pro- 
dicum,  plurimum  auctoritatis  ad  animos  adulescentium  doctrina 
civili  excolendos  habuisse,  tamen  cum  omnia  se  nosse  ac  de 
qualicunque  argumento  se  disserere  posse  artis  sophisticae 
doctores  confiderent26),  singulas  huius  disciplinae  partes  nisi 
levissime  non  tractatas  ab  eis  esse  qui  iudicet,  a  vero  non  ita 
abhorrere  mihi  videtur. 

Vestigia  sophistarum  quodammodo  Socrates  persecutus 
esse  existimandus  est,  quem  dialecticae  arti  perficiendae  summam 
manum  imposuisse  nemo  est,  qui  nesciat.  Quid  de  arte  oeco- 
nomica  iudicaverit  vir  sapientissimus,  quem  primum  in  urbibus 
collocavisse  philosophiam  et  in  domos  etiam  introduxisse 
ait  Cicero  (Tusc.  disp.  V,  4,  10),  quamquam  Xenophontem  sua 
nonnunquam  Socrati  imputavisse  maioremque  partem  ex  Anti- 
sthenis  Cynici  doctrina  pendere  Joelius  1.  c.  p.  420,  488,  argu- 
mentis  gravibus  allatis  evincere  studuit27),  tamen  quodammodo 
ex  eis  cognoscere  licet,  quae  Xenophon  cum  in  Memorabilibus 28) 
tum  in  Oeconomico  eum  disputantem  facit.  Quatenus  verba 
Socrati  a  Xenophonte  tributa  Socratis  veri  habenda  sint,  Hilde- 
brandius  in  commentatione ,  quae  inscribitur:  „Xenophontis  et 
Aristotelis  de  oeconomia  publica  doctrinae  illustrantur"  (Mar- 
burg.  1845)  part.  I  p.  25  ita  diiudicat,  ut  in  libris  post  Memora- 
bilia  conscriptis  Xenophontem  suam  sententiam  magistro  pro- 
nuntiandam  tribuisse  contendat29).  Quae  cum  ita  sint,  ne  eadem 
repetam,  in  aliud  tempus  hanc  rem  reservo30).    Id  unum  quidem 

25)  Conf.  ea  potissimum  Virtutis  verba,  quae  ad  laborem  studiumque 
spectant  (§  28)  cum  Xenoph.  Oec.  VII,  26,  IX,  14  sq.,  XI,  8  sq.,  XII,  18, 
XX,  4,  22. 

26)  Conf.  Plat.  Gorg.  447  C,  Hipp.  min.  368  B. 

27)  Non  idem  de  hac  re  Vogelius  1.  c.  p.  35  sq.  sentit. 

28)  Conf.  locos  a  Vogelio  1.  c.  p.  25  sq.  allatos. 

29)  Conf.  etiamE.  Hirzel.,  der  dialog  (Lips.  1895)  p.  147  sq.,  et  Vogel. 
1.  c.  p.  24  sq. 

30)  Conf.  huius  dissert.  p.  14. 

hoc  loco  satis  habeo  commemoravisse ,  quod  ad  mulieris  con- 
dicionem  fortunamque  attinet,  Socratem  et  naturam  eius  et 
virtutem,  sicut  Plato  refert  (Tim.  18  C),  eandem  esse  atque 
viri  sine  ulia  morum  differentia  uxoremque  probam  slg  to 
xsvvav^siv  tovq  oixovc  non  minoris  utilitatis  esse  quam  virum 
censuisse  (Menon.  72) 31 ). 

Apud  Socraticos  autem  quanti  ponderis  rerum  domesti- 
carum  cura  fuerit  cum  aliorum  tum  Antisthenis,  Cynicae 
sectae  conditoris,  twv  Xsyofjbsvoov  JZ(j»xqcctixcqv  xoqvifaioxd%ov 
(Laert.  Diog.  II,  47)  exemplo  evidenter  confirmatur. 

Inter  scripta  philosophi  Socratis  praeceptoris  vestigia  fide- 
liter  persecuti,  quorum  numerum  permagnum  fuisse  e  Laertii 
Diog.  indice  (VI,  15  sq.)  apparet,  libellus  ferebatur,  cui  erat 
titulus  oixovofMxoc32).  Quod  argumentum  quemadmodum  trac- 
laverit  Antisthenes,  cum  neque  libellus  ille  aetatem  tulerit  neque 
fragmenta  exstent  ulla,  coniectura  tantum  quadamtenus  assequi 
possumus. 

Placita  autem  Antisthenis  ad  moralem  philosophiam  in 
universum  spectantia,  quae  Xenophon,  quem  consuetudine  eius 
delectatum  esse  signo  est  expressa  in  Memorabiiibus  atque  in 
Convivio  imago,  Laertius  Diogenes,  Stobaeus,  alii  servaverunt33), 
quicunque  cum  praeceptis  a  Socrate  traditis  subtilius  compara- 
verit34),  facile  sibi  persuadebit  Anthisthenem  iure  in  numero 
discipulorum  eius  haberi  fidelissimorum ,  cum  et  familiaritatem 
eius  summo  studio  amplexus  sit  et  ad  exemplum  eius  ita  se 

3t)  Conf.  etiam  Xenoph.  Oecon.  III,  15,  Conviv.  II.  9,  10,  Aristot. 
Polit.  1260  a  21  sq. 

32)  Conf.  Joel.  1.  c.  p.  389;  quoinodo  unus  idemque  liber  'de  victoria' 
duplici  inscriptione  appellari  potuerit  'Oeconomious',  id  quod  Muellerust 
de  Antisthenis  Cynici  vita  et  scriptis  (Dresd.  1860)  p.  48  se  non  videre  suo 
iure  confessus  est,  neque  Nordenius  (Fleckeisen.  annal.  supplem.  XIX,  p.  368 
not.  1)  verbis,  quae  leguntur  initio  Oeconomici  q.  d.  Ps.-Aristot.  alterius 
(1345 h  12  sq.),  citatis  neque  Vogelius  1.  c.  p.  37  not.  2  mihi  videntur  com- 
probavisse;  equidem  cum  Winkelmanno,  Antisth.  fragm.  (Turici  1842) 
p.  12,  et  Muellero  1.  c.  verba  nsgl  viy.rjg  corrupta  et  in  vocabuio  viy.rig 
mendum  latere  suspicor. 

33)  Vide  Mullaoh.  1.  c.  vol  II  p.  274  sq. 

34)  Comparare  iuvat  verba  Laert.  Diogen.  VI,  11  cum  Xenoph. 
JVlem.  H,  2,  4;  vide  etiam  Zeller.  hist.  phil.  Graec.  II.  1,  (3),  139. 

finxerit,  ut  a  moribus  eius,  ne  eo  quidem  iudicio,  quod  fecit 
de  matrimonio,  excepto35),  non  longe  recesserit.  Quid?  quod 
virtutes  eae,  quae  Socraticorum  quidem  iudicio  cardinales 
existimantur  et  oeconomo  bono  Xenophonte  teste  a  praeceptore 
iterum  atque  iterum  commendantur 36),  ab  Antisthene  quoque 
quae  expetantur  dignae  habentur,  id  quod  e  conspectu  volu- 
minum  a  Laertio  Diog.  enarratorum  facile  perspicitur.  Quod 
sectae  Cynicae  conditor  eandem  viri  et  mulieris  virtutem  esse 
ait  (Laert.  Diog.  VI,  12),  sententia  eius  comparari  potest  cum 
Socratis  iudicio,  quod  Xenophon  memoriae  prodit  Oec.  III,  15- 
eiusdemque  doctrinae  vestigia  facile  deprehendet,  qui  id,  quod 
Antisthenes  de  divitiarum  natura  atque  usu  iudicat,  externas 
res  contemnendas  verasque  divitias  in  animo  quaerendas  esse 
ratus  (Xenoph.  Conviv.  III,  8,  IV,  34  sq.),  cum  verbis  ipsius 
Socratis  ab  eodem  auctore  initio  Oeconomici  (c.  I.  7  sq.,  II, 
2  sq.)  relatis  contulerit.  Quamquam  igitur  ea  est  fragmentorum 
condicio,  ut  quale  fuerit  Antisthenis  de  oeconomia  volumen  pro 
certo  affirmare  non  possimus 37),  tamen  ex  eis,  quae  de  ratione 
Antisthenica  explicavi,  suspicari  licet  eum  Socratis  vestigia 
secutum  simili  atque  illum  modo  arti  oeconomicae  tractandae 
atque  illustrandae  operam  dedisse. 

Neque  vero  quisquam  inter  Socraticae  disciplinae  alumnos 
de  arte  oeconomica  vita  aeque  ac  litteris  persequenda  melius 
meruisse  putandus  est  quam  Xenophon. 

Qui  utrum  cogitando  assecutus  sit,  quanta  quamque  divina 
Socratis  fuerit  sapientia  necne38),  diiudicare  ad  nos  nihil 
attinet,  cum  non  de  philosophicis  sed  de  oeconomicis  eius 
studiis  disputare  nobis  in  animo  sit.  Quorum  studiorum  quales 
inde  a  primordiis  artis  sint  progressus,  quisquis  incorrupto 
iudicio  secum  reputaverit,  Xenophonti  palmam  dare  non  dubita- 
bit',   Oeconomici  auctori,  libri  antiquissimi  oratione  pedestri 

35j  Conf.  Mem.  III,  11,  17,  Conviv.  IV,  44. 
36j  Vide  huius  dissert.  p.  16  sq. 

37)  Quamobreni  etiam  ea,  quae  Joelius  1.  c.  p.  389  coniecit,  in  mera 
coniectura  posita  esse  nobis  persuasum  est. 

38)  Conf.  de  hac  re  Zeller  1.  c.  II.  1,  200  sq.  et  Richter,  studia 
Xenophont.  (Fleckeis.  annal.  suppl.  XIX  (1893)  p.  152. 

de  hac  arte  conscripti39)  neque  indigni,  de  quo  accuratius  dis- 
seramus,  quippe  quod  quasi  totius  inquisitionis  fundamen- 
tum  sit. 

Ac  primum  quidem,  quod  ad  formam  dialogi  attinet, 
Oeconomicus  quasi  genus  quoddam  catechismi,  ut  Hildebrandii 
(1.  c.  p.  6)  verbis  utar,  existimandum  est  sive,  quae  est 
Struempellii  sententia  (1.  c.  p.  468),  ars,  qua  praecepta  oeco- 
nomica  a  scriptore  rerum  intelligentissimo  traduntur;  quibus  in 
enarrandis  eum  ordinem  auctor  libelli  sequitur,  ut  prooemium 
generale  (c  1 — 6),  quo  colloquii  Socratis  cum  Critobulo  insti- 
tuti40)  id,  quod  explicandum  auctor  sibi  proposuit  argumentum, 
breviter  tangentis  et  in  universum  illustrantis  mentio  fit,  dis- 
putatio  specialis  Ischomacho  colloquii  duce  excipiat  in  duas 
partes  divisa,  quarum  altera  (c.  7 — 14)  de  re  domestica, 
altera  (c.  15 — 21)  de  re  rustica  uberrime  agitur. 

39)  Conf.  Susemihl.  hist.  litt.  Graec.  I,  832;  de  aetate  libelli  artius 
circumscribenda  desperandum  esse  cum  suo  iure  Roquettius,  de  Xenoph. 
vita  (Reghnont.  Boruss.  1884)  p.  67;  censeat,  facere  non  possumus,  quin 
Joelio  (1.  c.  p.  21  sq.)  idem  fere  cum  Richtero  (1.  c.  p.  149  sq.)  sentienti 
adstipulemur,  qui  accuratissimo  rerum,  quae  quidem  aliquo  loco  et  numero 
-esse  videantur,  calculo  subducto  satis  multis  annis  post  auctoris  ex  Asia 
reditum  (a.  394)  Anabasi  atque  Commentariis  in  lucem  editis  Oeconomicum 
scriptum  esse  exputavit  annumque  vitae  Xenophontis  ultimum,  quem  non 
ante  a.  355  statuendum  esse  Kruegerus,  quaestiones  criticae  de  Xenoph. 
vita  (Halis  Sax.  1822)  p.  30,  quaerendo  eruit,  unicum  terminum  esse  con- 
tendit,  ante  quem  Oeconomicus  confectus  sit ;  de  Dittenbergeri  argumentis 
e  genere  dicendi  petitis  (Herm.  vol.  XVI,  321  sq.)  quid  sit  iudicandum, 
Schenkelius  ann.  Bursian.  vol.  54  (1888)  p.  5  et  Hirzelius,  der  dialog 
p.  147  not.  1,  probe  intellexisse  mihi  videntur.  Sed  haec  omnia,  cum 
adnotatiuncula  aliqua  comprehendi  non  possint,  nunc  omitto. 

40)  Quod  Xenophon  colloquio  illi  se  interfuisse  dicat,  parvam  ei  apud 
^peritos  rerum  iudices  fidem  haberi  (vide  Joel.  1.  c.  q.  36  et  Richter.  1.  c. 
p.  127  sq.)  vanamque  Christiani  opinionem  esse,  qui  disputationem  a 
Socrate  revera  institutam  multis  post  annis  a  Xenophonte  aetate  iam 
provectiore  memoriter  litteris  traditam  esse  sumit  (translat.  oper.  Xenoph. 
{Stuttg.  1828]  fasc.  9  praef.  p.  1044  sq.),  non  habeo,  cur  uberius  explanem, 
quoniam  quibus  persuaderi  potest  Hirzelius  1.  c.  p.  150  persuasisse  mihi 
videtur.  Equidem  et  huic  et  aliis  eiusmodi  argumentis  (vide  Breitenbach 
adn.  ad  Xenoph.  Oecon.  II,  7)  fidem  prorsus  abnegandain  esse  censeo, 
cum  rem  inexplicabilem  esse  arbitrer. 

Arg-umentum  libelli  ipsum  quale  sit,  cum  ab  editoribus, 
velut  a  Sehneidero  (Lips.  1805  )  et  a  Breitenbachio  (Gothae  1841) 
in  summariis  capitibus  singulis  praemissis  accurate  ac  prolixe 
expositum  sit,  equidem,  ne  ab  aliis  centies  dicta  et  repetita 
recoquam,  rem  ita  instituam,  ut  rerum  ab  auctore  copiose 
enarratarum  ordine  neglecto  materiam  ipsam  ea,  quae  in  natura 
rei  posita  est,  ratione  explicem  et  pro  virium  mearum  modulo 
illustrem41). 

Ac  primum  quidem  quod  attinet  ad  oeconomiae  notionem 
atque  vim,  Xenophon  Soeratis,  quem  obstetricia  illa  ratione 
utentem  inducit,  vestig-ia  persecutus42)  artem  eam  esse  distincte 
docet  oixov  i.  e.  rei  familiaris  bene  administrandae  et  au^endae 
cum  propriae  tum  alienae  (Oec.  I.  4,  5),  oixov  deinde  notione 
contineri  censet  quidquid  quis  possideat  bonorum43);  quo  nomine 
negat  quicquam  dig-num  esse,  quo  quis  sic  uti  non  possit,  ut 
fructus  inde  percipiat  (1,  7  sq.  II,  11,  VI,  4  sq.).  Eiusdemque 
Socratis  vestigiis  Xenophon  insistit,  cum  plane  et  eleganter 
eum  exponentem  facit,  qua  ratione  maritus  uxorem,  quid  sit 
bonum  honestumve,  instituere  debeat.  Atque  cum  hac  magistri 
sententia  ea  optime  cong-ruunt,  quae  Xenophon  cum  de  matri- 
monio  tum  de  uxoris  condicione  Ischomachi,  viri  xalov  xdya&ov 
et  patris  familias  prudentissimi,  verbis  usus  explicat.  Cuius  se- 
cundnm  praecepta,  quae  imag-inem  perfectam  quasi  quandam  matri- 
monii  artissimo  concordiae  vinculo  coniunctiexprimunt  uxorcomes 
fida  niariti  esse  debet.  cum  avveoyoc  tk  to  ovvavztn*  roic  oixovc 
tum  xoivoovoQ  $sXtictoq  oixov  xai  Texj  cov  (VII,  11,  30,  42),  quacum 
omnia  communicanda  esse  censeat;  maritus  cum  extra  domum 
versetur,  ut  rei  familiari  augendae  operam  det,  uxor  intra  do- 
mus  parietes  apium  reg'inae  instar  in  civitate  minore  familiae 
praesit  necesse  esse  (VII,  3  sq.,  22  sq.,  30  sq.)  ad  optima  et 

41)  Corumode  a  Vogelio  1.  o,  p.  68,  69  argTunentum  digestum  est. 

42)  Quatenus  Soerates  snam  ipsius  sententiam  pronuntiet,  quatenus 
eam,  quam  Xenuphon  ei  imputaverit,  quamvis  interdum  uon  liqueat, 
tamen,  ut  alia  omittam,  quae  de  sellulariis  illis  quae  voeantur  artibus 
mmt  verba  IV.  2  .  personati.  non  veri  Soeratis  esse  afrirmare  non  dubito. 

■^3)  Bene  vertit  Boeekhius  oec.  eiv.  Atben.  I  (3)  143  'das  gesamt- 
vermogen*. 

honestissinia  quaeque  eam  informans.  Quanti  vero  uxoris  in- 
dustria  ab  eo  aestimetur,  ex  eo  colligere  possis,  quod  paris 
momenti  atque  mariti  negotia  eius  esse  affirmare  non  dubitat 
(III,  15).  Ac  profecto  omnium  undique  laudem  Xenophontem 
sibi  peperisse  existimo,  Socraticae  doctrinae  interpretem  fidelis- 
simum,  quod  indole  atque  ratione  mulieris  accurate  perspecta 
eas  intra  domum  partes  ei  tribuit,  quas  natura  ipsa  ei  videtur 
tribuisse;  quae  indoles  quam  non  intellecta  sit  a  Platone,  nemo 
nisi  plane  in  his  rebus  hospes  negabit. 

Sequitur,  ut  examinemus,  quid  de  servorum  usu  atque  con- 
dicione  libelli  nostri  auctor  iudicet;  quo  in  argumento  Xeno- 
phontis  sententiam  a  praeceptoris  doctrina  valde  distare  neminem 
potest  fugere.  Socratem  enim  nihil  interesse  inter  homines 
liberos  et  servos  docuisse,  quae  sententia  Cvnicis  quoque  pro- 
bata  est,  non  ignoramus 44).  Contra  Xenophon.  communi  illi 
Graecorum  opinioni  praeiudicatae  prorsus  addictus,  tantum 
abest,  ut  nullum  discrimen  faciendum  esse  censeat.  ut  disertisshne 
planissimeque  servos  quasi  inferioris  ordinis  animantia  ab 
hominibus  internoscat.  Quid?  quod  homines  dicto  audientes 
fieri  ratione  et  consilio  ait,  servos  nisi  disciplina  ac  severitate 
adhibita  ad  obsequium  redigi  non  posse  palam  pronuntiat45). 
Xeque  vero  desunt  loci,  quibus  humanmn  atque  mite  auctoris 
ingenium  a  benigno  praeceptoris  animo  non  alienum  esse 
manifestetur :  ut  enim  ae^rotantes  seivos  dili^enter  cui*are 
iubet  uxorem  (c.  VII,  37),  ita,  qua  est  benevolentia ,  quos 
spectatae  fidei  esse  cognoverit,  eodem  loco  se  habitui-um  atque 
homines  liberos  (XIV,  8,  9)  eosque  beneficiis  sibi  conciliaturum 
esse  profitetur,  quos  lucri  studiosos  cognoverit  (XII.  6).  Cui 
sententiae  id  quoque  consentaneum  est,  quod  eos,  qui  pro 
liberis  hominibus  habeantur,  officium  suum  melius  praestare 
existimat,  quam  qui  vinculis  perpetuis  in  officio  contineantur 
(c.  III,  4).  Videmus  igitur  Xenophontis  iudicium  certum  sibique 
constans  non  esse,  cum  satis  multis  locis  Socratis  seDtentiam 
ita  pronuntiet,  ut  haud  pauca  tamquam  furtim  de  suo  ad- 
misceat. 

**)  Conf.  Hildebrand.  1.  c.  p.  26. 
tt)  Oec.  XIII,  9. 

Quoniam  igitur  de  hominibus  quae  ad  rem  pertinent  ex- 
posuimus,  iam,  ut  via  ac  ratione  disputatio  explicetur,  de  eis  rebus, 
e  quibus  res  familiaris  constat,  disseremus.  Atque  quae  res  in 
bonis  numerandae  sint,  primo  Oeconomici  capite  auctor  docet 
sextoque  (§  4),  quo  sententia  verbis  non  multum  mutatis  eadem 
occurrit.  Nullam  autem  rem  sibi,  utpote  agricolae  rei  rusticae 
studiosissimo ,  magis  arridere  quam  fundum  agrumque  ingenue 
profitetur,  quo  prudenter  ac  sollerter  colendo  plurimum  incre- 
menti  rem  familiarem  universam  capere  Xenophonti,  qui  sua 
Socrati  imputavisse  existimandus  est  (Oec.  V,  1  sq.),  persuasum 
est.  De  laudibus  agriculturae,  quam  viro  honesto  atque  ingenuo 
unice  dignam  esse  non  dubitat  affirmare  (c.  VI,  8),  quippe  tmv 
aXXoav  ts%v&v  fATjTsqa  xal  TQO(pov  (c.  V,  17),  cui  illustrandae 
non  exiguam  libelli  partem  tribuit  (c.  XV — XXI),  cum  a  re 
nobis  proposita  admodum  sit  alienum,  plura  verba  facere 
supersedeo46). 

Iam  ,vero  de  placitis  moralibus  Oeconomico  Xenophonteo 
insertis  quae  ex  re  nobis  videantur  esse  adiciamus. 

Atque  primariam  quidem  virtutem  Ischomachus  philosophiae 
moralis  lineamenta  designans  craicpQotfi  VTjv  laudat,  quippe  qua  opti- 
mus  nuptiarum  consensus  efficiatur,  cum  proprium  eius  sit  motus 
animi  appetentis  regere  et  sedare  semperque  adversantem  libidini 
moderatam  in  omnire  servare  constantiam47);  eaquebona  et  marito 
et  uxori  expetenda  esse  dicit,  quae  ex  naturali  quadam  lege  bona 
sint  et  recti  sanique  sensui  quoquo  modo  conveniant48).  Quae 
sententia  cum  ei  stet,  deos  ante  omnia  colendos  esse  censet, 
quippe  qui  omnium  rerum  domini  sint,  cum  deis  omnia  negotia, 
sine  deorum  auxilio  nulla  patri  familias  pio  ac  prudenti  inaugu- 
randa  esse  existimans  (c.  V,  19  sq.,  c.  XI,  8).  Quo  nomine  cum 
nemo  ei  videatur  dignus,  quin  srci^slsiaQ  virtutern  exercere 
noverit,  virum  aeque  atque  mulierem  ad  hanc  virtutem  iubet 
adspirare  (c.  VII,  26)  difficilius  esse  ratus  huic  officio  deesse 

46)  Conf.  Vogel  1.  c.  p.  62  sq. 

47)  Siinilitudinis  causa  conferre  iuvat  Eusebii  fragm.  apud  Stobaeum 
flor.  74  (vol.  III  p.  58  ed.  Meineke):  ya/uov  aQiczr}  £v/uq)(ovirj  duqoriQovg 
GbiyQoavvtlv  aaxtsiv. 

48)  Conf.  Breitenbach  praef.  ed.  p.  III. 

quam  adesse  (c.  IX,  18).  Qua  virtute  exercenda  quid  oecono- 
mus  probus  consequi  possit,  ex  eis  Ischomachi  verbis  intellegi 
potest,  quibus  bonorum  series  ex  illa  provenientium  enumera- 
tur  (c.  XI,  8,  c.  IX,  14);  deinde  qua  ratione  virtutem  lni\isXsiag 
pater  familias  alios  docere  debeat,  auctor  exponit  (c.  XII,  11  sq.); 
denique  tantum  pretii  virtuti  illi  tribuit,  ut  maioris  momenti 
esse  existimet  curam  ac  diligentiam  (snvp>slstG&ai)  quam  rei 
notitiam  (ETtiaiaG&ai)**).  Neque  minoris  aestimatur  ab  auctore 
libelli  ea  virtus,  cui  nomen  est  kyKoatsia,  Socrati  Cynicisque 
aeque  grata  atque  iucunda.  Quam  virtutem  maxime  necessariam 
in  medio  quasi  positam  esse  inter  maritum  et  uxorem  Ischo- 
machus  vult  ad  certamen  honestum  atque  nobile  excitandum 
(c.  VII,  27).  Postremo  ad  eas,  quae  enumeratae  sunt,  virtutes 
dixaiotfvvr]  accedat  necesse  est  (c.  XIV,  4  sq.)  a  Xenophonte 
eximia  laude  ornata,  cum  iustitiam  a  GwyqoavvTi  non  secernen- 
dam  esse  ei  persuasum  sit  (c.  VII,  15),  quippe  e  qua  viri  et 
uxoris  mutua  concordia,  famulorum  erga  dominos  benevolentia, 
dominorum  in  famulos  cura  pendeat. 

Quae  cum  ita  sint,  domino,  ut  familiam  hanc  artem  doceat, 
suasisse  non  satis  habet,  sed  qua  ratione  id  fieri  possit,  ac- 
curate  ipse  exponit  (c.  XIV,  4).  Quibus  virtutibus  qui  imbutus 
sit,  ad  rem  familiarem  administrandam  augendamque  Xeno- 
phonti  aptus  atque  idoneus  videtur  esse,  cum  non  qui  divitiis 
et  externis  rebus  abundet,  utpote  fortunae  obnoxiis  ac  fluxis, 
svdaiiioviag  particeps  fieri  possit,  sed  qui  turpibus  illis  animi 
vitiis  vacet,  qualia  sint  inertia,  mollities,  incuria  (c.  I,  19), 
quae  dominae  maxime  dirae,  ut  Antisthenis  quoque  fert  opinio 50), 
a  persona  oeconomi  boni  prorsus  absint  necessesit.  Possum 
commemorare  eas  virtutes,  quae  e  primariis  illis  necessario 
sequuntur,  non  minus  illas  quidem  expetendas,  velut  studium 
ordinis  in  omnibus  rebus  adhibendi  (c.  VIII,  3  sq.)51),  obse- 
quentiam,  modestiam,  victus  atque  ornatus  simplicitatem  (c.  X, 
2),  dxoifisiag  virtutem  (c.  VIII,  17),  sed  video  ea  ipsa,  quae 

49)  Conf.  etiam  c.  XX,  21. 

50)  Conf.  Joel  1.  c.  p.  360,  499,  Vogel  1.  c.  p.  43  not.  2. 

51)  Commode  Goettlingius  hunc  locum  in  comparationem  affert  Hes. 
op.  v.  407. 

exposui,  longiora  esse  satisque  habeo,  ut  finem  faciam  enar- 
rationis,  ad  ipsa  Oeconomici  auctoris  verba  delegasse,  quibus, 
quid  virtutibus  illis  efficiatur,  haud  ineleganter  complexus  est: 
tcc  ycakd  zdya&d  did  tdg  dqsvdg  slg  xov  fiiov  %o%g  dv&^ihnoig 
srtav^sxai  (c.  VII,  43). 

Atque  de  Oeconomico  quidem  Xenophonteo  haec  habui, 
quae  dicerem.  Ut  concedam  auctorem  argumenta,  de  quibus 
disputavit,  ethica  populari  modo  magis  extenuasse  verbis  quam 
explanavisse  materiamque,  quam  tractandam  sibi  proposuit,  ad 
artem  et  ad  leges  certas  non  revocavisse,  tamen  iucundissimam 
esse  simplicem  illam  sine  ulla  exornatione  enarrandi  rationem 
argumentique  varietatem  candide  neque  ineleganter  expositi 
ipsa  ex  dza^ia  plurimum  oblectamenti  atque  fructus  lectori 
afferentem  profiteri  non  dubito  52). 

Ut  autem  Socratis  sectatores  ei,  quos  commemoravimus, 
artem  oeconomicam  praeceptoris  animo  gratam  et  acceptam  a 
se  alienam  non  putaverunt,  ita  is,  quem  divini  Socratis  ingenii 
magnitudinem,  quae  erat  ipsius  mentis  natura  atque  vis,  subti- 
lissime  pernovisse  constat,  minime  eam  dignam  existimavit,  cui 
operam  navaret;  frustraque  in  voluminibus  Platonicis  eam 
philosophiae  moralis  partem  requirimus,  quae  praeceptis  a 
Xenophonte  in  Oeconomico  traditis  respondeat 53). 

Quae  cum  ita  sint,  quo  iure  Goettlingius 54)  philosophiam 
practicam  summatim  Platonem  comprehendisse  uno  volumine 
de  Civitate  conscripto  eoque  officia  hominis,  civis  et  patris 

52)  De  pretio  atque  dignitate  libelli  alii  aliter  iudicant;  etenim  ut 
Struempellius  1.  c.  p.  506  sq.  amplissimis  verbis  auctori  laudem  impertit, 
itaLinckius,  ut  alios  omittam,  in  libro,  qui  inscribitur  „Xenophons  dialog 
tzeqI  olxovofjiiag  in  seiner  urspriinglichen  gestalt"  (Jenae  1879)  argutius 
quam  verius  Oeconomicum  fetum  esse  spurium,  interpolatum,  cuiusvis 
generis  vitiis  laborantem  demonstrare  studet;  idemque  in  commentatione 
„de  Xenophontis  libris  Socraticis"  inscripta,  progr.  Ien.  1890  p.  6,  libellum 
ita  comparatum  esse  iudicat,  ut  et  initio  et  in  fine  appareat  ad  per- 
fectum  opus  aliquid  deesse.  Propius  ad  veritatem  Vogelius  mihi  videtur 
accedere,  cuius  iudicium  modicum  et  temperatum  (1.  c.  p.  67  sq.)  non 
est  cur  improbemus. 

53)  Vide  Struempell  1.  c.  p.  482. 

54j  'AQiCToxsXovg  olxovojuixog  praef.  p.  VI. 

familias  strenue  persecutum  esse  censeat,  me  non  videre  fateor. 
Quid  quod  eis,  quos  solos  civium  nomine  dignos  esse  arbitra- 
tur,  re  domestica  atque  privata,  quippe  quae  pars  oeconomiae 
maxime  necessaria  sit,  interdicit  (416  D,  464  B);  quod  rei 
domesticae  administrationem  curae  atque  soliicitudinis  plurimum 
homini  afferre  (465  C)  aduiescentique,  quominus  ad  altiora  ten- 
dat,  obstare  expressis  verbis  asserit  (498  A);  quod  agriciilturam, 
qua  Socrates  eiusque  vestigia  persecutus  Xenophon  nuliam  artem 
esse  honestiorem  professi  sunt,  quasi  macula  aspersam  ad  ho- 
mines  tertii  ordinis,  ad  peregrinos  servosve  delegat  (415  C, 
466  A)?  Mulieris  vero,  cuius  in  domo  ofiicia  et  munera  eius- 
dem  atque  viri  momenti  esse  Socrates  eiusque  asseclae  suo 
iure  asseverant,  indolem  propriam  et  naturalem  quam  non 
perspescerit  (conf.  451  C,  455  D  sq.j,  quis  est.  quin  intellegat55}? 
Sed  haec  et  talia  ut  pueris  decantata  praetereo. 

Quae  cum  ita  sint,  /eam  philosophiae  moralis  partem,  qua 
ars  oeconomica  continetur,  Platonem^  quae  est  Boeckhii  oec, 
civ.  Athen.  I,  3  sententia,  non  promovisse  luce  clarius  est,  cum 
non  ea,  quae  revera  sunt,  respexerit,  sed  a  cogitatione  exorsus, 
quem  sibi  finxit  rerum  humanarum  ordinem,  quaestionis  funda- 
mentum  posueiit  solique  ingenio  suo  sublimi  et  ad  altissima 
quaeque  tendenti  indulgens  eam  summae  perfectionis  imaginem, 
quam  sua  mente  concepit,  sectatus  sit. 

Venimus  ad  Xenocratem  Chalcedonium,  uov  yv^aicoratov 
nidcwvoQ  vgqv  dxQoaTwv]  cuius  philosophiae  doctoris  monu- 
menta  ingenii  quamquam  plurima  fuisse  Laertius  Diogenes 
(IV,  11  sq.)  testatur,  tamen  quae  supersunt  fragmenta56)  adeo 
non  integra  sunt,  ut  vix  lineamenta  prima  doctrinae  Xenocrateae 
ex  eis  cognoscere  possimus.  In  numero  scriptorum,  quorum 
pars  satis  magna  ethicam  disciplinam  videtur  complexa  esse  et 
ita  quidem,  ut  vix  ulla  pars  ab  eo  tractata  non  sit,  cuius  rei 

55)  Satis  habeo  delegasse  ad  ea,  quae  de  hac  re  exposuerunt  Straeni- 
pellius  1.  c.  p.  411  sq.,  Zellerus  1.  c.  II.  1,  753,  C.  Steinhart  translat.  op. 
Piaton.  V  praef.  p.  195  sq. 

56)  Vide  praeter  Mullach,  fr.  phil.  Gr.  III,  114  sq.  K.  Heinze,  Xeno- 
crates,  darstellung  der  lehre  und  sammiung  der  fragmente  (Lips.  1892) 
p.  157  sq. 

2* 

Laertii  Diogenis  index  testimonio  est,  libellus  invenitur,  qui  inscri- 
bitur  „oIxopo[mxccu. 

Cuius  voluminis  cum  fragmentum  exstet  nullum,  argumen- 
torum  specie  credibilium  ope  destitutis  ea  nobis  offusa  est  caligo, 
ut  neque  qualis  condicio  libelli  fuerit  neque  qua  ratione  Chal- 
cedonius  sapientiae  doctor  materiam  tractaverit,  computando 
liceat  eruere. 

Ad  oeconomica  Xenocratis  studia  haud  scio  an  revocare 
possis  Procli  ad  Hesiodi  op.  et  di.  v.  376  (Goettl.)  adnotationem, 
ex  qua  carminis  illius  initia  philosophiae  practicae  continentis 
notitiam  ab  eo  non  alienam  fuisse  apparet  (Heinze  fr.  97);  neque 
verisimile  non  est  in  Oeconomico  Xenocratem  ea  exposuisse, 
quae  Cicero  de  fin.  IV,  7,  17  (Heinze  fr.  79)  de  ratione  Xeno- 
cratea  refert,  quibuscum  componas  Plutarchi  verba  de  commun. 
notit.  adv.  Stoicos  c.  22;  VI,  311  ed.  Bern.  (Heinze  fr.  94), 
insignem  simiiitudinem  cum  argumentatione  Aristotelica  Pol. 
1252 a  24  sq.  prae  se  ferentia.  Deinde  his  consentanea  sunt 
quae  teste  Porphyrio  de  abstin.  IV,  22  (Heinze  fr.  98)  Xeno- 
crates  discipulos  de  pietate  erga  parentes  docet:  yovstg  r^av. 
dst  ydq  Tovg  jutsv  yovstg  svsqysxag  tjiiiwv  ysysvij^svovg  av%svnoistv 
scp'  otfov  svdsxsrai^  Denique  a  re  non  esse  mihi  videtur  ad  eum 
Plutarchi57)  locum  delegare,  quo  expressis  verbis  affirmatur  Xeno- 
cratem,  licet  corporis  bona  facilem  quandam  habere  rationem 
censeat  (Cic.  1.  c),  opes,  quippe  quod  sit  fundamentum  oecono- 
miae,  bonis  adnumerare  minimeque  eas  inutiles  esse  censere. 

Quae  cum  ita  sint ,  cum  Laertii  indice  tum  sententiarum 
singularum  fragmentis  memoriae  proditis  probabile  fit  Xeno- 
cratem,  quamvis  omni  ope  atque  opera  enisus  sit,  ut  Platonis 
disciplinam  quam  fidelissime  explicaret  et  illustraret,  tamen 
magistri  vestigia  persecutum  cum  in  aliarum  rerum  considera- 
tione  tum  in  contemplatione  rei  domesticae  ulterius  progressum 
esse 58). 

Iam  vero  Aristoteles,  cuius  ingenium  prope  omnia 
complectebatur  et  penitus  explorata  in  rationalis  doctrinae  for- 

57)  adv.  Stoicos  c.  13;  vol.  VI,  300  ed.  Bern.  (Heinze  fr.  92). 

58)  Conf.  Mullach  1.  c.  III,  111,  Heinze  1.  c.  praef.  p.  VI,  Zeller  1. 
c.  II.  1,  863. 

mam  redigebat,  de  re  domestiea  administranda  quid  iudicaverit, 
videamus59).  Quem  ad  finem  Politicorum  liber  primus  adeun- 
dus  est,  quo  ea,  quae  huc  spectant,  cum  genuina  philosophi 

» 

Stagiritae  doctrina  congrua  primis  lineis  designantur. 

De  familia  autem  deque  re  familiari  Aristoteles  haec  fere 
tradit:  postquam  paucis,  quid  intersit  inter  rem  publicam  et 
domesticam  administrandam,  ea  mente  explicavit  (1252 a  8  sq.), 
ut  Cynicorum  atque  Xenophontis  sententiam  impugnet,  qui 
publicam  administrationem  a  privata  non  differre  existimant  nisi 
rerum  amplitudine,  quae  rationes  intercedant  inter  maritum  et 
uxorem,  quae  inter  servos  et  liberos  homines,  indagare  aggredi- 
tur  (1252 a-  24  sq.),  quippe  e  quibus  societatibus  prima  oriatur 
domus.  Quod  autem  rei  domesticae  administrationem  cum 
monarchia  comparandam  esse  ait  (1255b  sq.),  haud  difficulter, 
quas  partes  singulis  familiae  personis  tributas  esse  velit,  inde 
cognoscimus.  Quamquam  magno  in  errore  versatur,  qui  Aris- 
totelem  eorum  sententiae  fuisse  arbitretur,  qui  uxorem,  quasi 
humanum  quoddam  mancipium,  ad  ancillae  negotia  destinatam 
esse  existimant,  tamen  natura  ipsa  ex  opinione  eius  aliquantum 
interesse  inter  virum  atque  uxorem  neminem  potest  fugere; 
masculinum  enim  sexum,  utpote  superiorem,  ad  imperandum, 
femininum,  utpote  inferiorem,  ad  oboediendum  natum  esse  con- 
tendit  (1254fo  39  sq.,  1259b  1  sq.).  Id  quoque  inter  maritum 
et  uxorem  interesse  ait,  quod  alterius  sit  opes  parare,  alterius 
paratas  servare  et  custodire  (1277 b  24);  nobilissimum  autem 
patris  familias  officium  ei  videtur  esse  virtutem  atque  honestatem 
hominum  liberorum  curae  sibi  habere  (1259 b  20);  quam  curam 
maioris  momenti  existimandam  esse  cura  dipvxcov  xrfjfeoog 
(1259 b  sq.)  ei  persuasum  est.  Atque  aliter  patrem  familias 
uxori,  aliter  liberis  imperare  vult;  illi  enim  noXiTixwg ,  his 
fiatsilMoag  praesit  necesse  esse  (1259b  1  sq.).  Sed  paucis  ea 
quaestio  ab  auctore  absolvitur  et  in  aliud  temp  us  differtur,  ita 
ut,  quae  vera  sit  philosophi  de  liberis  educandis  sententia,  frustra 
quaeramus,  quoniam  quae  extrema  Politicorum  parte  (libris 
VII  et  VIII)  (VI  et  V)  de  hoc  argumento  traduntur,  ad  oecono- 


')  Conf.  Vogel  1.  c.  p.  74  sq. 

miam  propriam  neutiquam  videntur  spectare.  Subtilissime  au- 
tem  de  servorum  condicione  agitur,  quos  medium  inter  dvd-qoo- 
rtovg  et  mri<siv  locum  tenere,  l^,xpv%ov  utpote  oqyavov s  con- 
tendit  (1253  b  28).  Atque  acerrime  eorum  sententiam  Aristoteles 
impugnat,  qui  servitutem  non  natura  constitutam,  sed  id,  quod 
exstet  inter  homines  liberos  et  servos  discrimen,  humano  arbi- 
trio  factum  legeque  sancitum  esse  iudicent,  quorum  ex  numero 
Cynicos  esse  probe  scimus.  Natura  ((pvctsi)  enim  ex  philosophi 
Stagiritae  sententia  servus  is  est,  qui  eis  corporis  viribus  prae- 
ditus  est,  ut  ad  id,  quod  alter  providerit,  exsequendum  valeat, 
neque  minus,  cuius  vitae  condicio  ea  est,  ut  vivere  non  possit  nisi 
alieno  arbitrio  (1254 13  16  sq.).  Omnino  quicunque  solis  corporis 
viribus  utantur,  natura  servi  videntur  facti  esse  idque  servitutis 
genus  non  solum  iustum,  sed  etiam  servis  ipsis  utiie  esse  Ari- 
stoteli  persuasum  est,  insipientibus  satius  esse  parere  quam 
imperare  existimanti.  Quae  cum  ita  sint,  quae  ratio  inter 
servum  et  dominum  intercedat,  facile  est  inteilectu:  servus 
patris  familias  voluntati  plane  obnoxius  sit  necesse  est,  ita  ut 
quasi  re  variisque  supellectilis  generibus  dominus  eo  uti  possit 
Quod  nihilosecius ,  quo  est  animo  miti  atque  humano,  servum, 
utpote  virtutis  qualiscunque  sit  participem,  cum  lenitate  et  li- 
beralitate  tractandum  esse  censet  praemiumque  virtutis  liberta- 
tem  pro  ingenii  atque  rationis  indole  servo  de  familia  bene  merito 
proponi  vult,  philosophus  Stagirita  ipse  nequaquam  secum  dis- 
sentit,  quippe  qui  neminem  servituti  natum  esse  iudicet,  nisi  qui 
„eo  usque  rationis  sit  particeps",  ut  ipsius  Aristoteiis  verbis 
(1254b  20)  utar,  ,,quoad  eam  sentiat  quidem,  sed  ipse  non 
habeat".  Quam  definitionem  qui  iudicio  exacto  examinaverit, 
non  vereor,  ne  Aristoteiem,  ceteroquin  in  sententia  sua  firmis- 
simum,  hac  in  re  secum  non  congruere  existimet.  Ceterum  quae 
sit  vera  eius  sententia,  ut  alia  omittam,  ex  ultima  philosophi 
ipsius  voluntate  (Laert,  Diog.  V,  11  sq.)  facile  apparet60). 

lam  vero  eis,  quae  de  servis  disputavimus,  quae  de  faculta- 
tibus  sive  opibus  (xTycrsi)  dicenda  sint  addere  lubet. 

Quae  res  prolixiorem  argumentationem  propterea  philosopho 


')  Vide  Zeller  1.  c.  II.  2,  (3)  692  not.  6. 

nostro  exigere  videtur,  quia  de  notione  artis  xTTjTixqg  alios  aliter 
iudicare  probe  novit. 

Summa  autem  disputationis ,  ut  ea,  quae  satis  verbose  de 
hac  re  exponuntur,  paucis  complectar,  haec  mihi  videtur  esse. 
Ut  xTijTixyg  artis  id  genus,  quod  naturae  conveniat,  in  eis 
dumtaxat  opibus  comparandis  versans,  quibus  oeconomo  ad 
vitae  usum  opus  sit,  oeconomiae  partem  habendum  et  ab  omni 
parte  honestum  atque  liberale  existimandum  esse  Aristoteles 
censet61),  ita  quod  dt*  s^nsiqiag  ortum  sit  aeque  atque  xanfihx^v 
(Pol.  1258b  2  sq.),  utpote  qui  quaestus  illiberalis  sit,  ab  arte 
oeconomica  alienum  proculque  ab  ea  abhorrere  persuasum 
habet. 

Quoniam  igitur  quid  philosophus  Stagirita  de  re  oecono- 
mica  iudicaverit  et  perspicua  ac  dilucida  oratione  ipse  expres- 
serit,  nobiscum  reputavimus,  ne  dirimamus,  quae  iuxta  compo- 
sita  in  exemplaribus  nostris  fere  leguntur 62),  quae  condicio  sit 
trium  illorum  librorum  ad  oeconomiam  spectantium,  qui  Aristo- 
telis  nomine  perperam  feruntur,  iudicio  exacto  et  diligenii 
examinabimus. 

Qua  in  re  quamquam  in  variarum  quaestionum  fluctus  me 
delabi  non  ignoro,  tamen  quae  mea  sit  sententia,  profiteri  non 
dubito :  ad  unum  omnes  a  soiida  et  exquisita  Aristoteiis  doctrina 
aiieniores  libelii  illi  mihi  videntur  esse,  quam  ut  digni  iudicen- 
tur,  qui  phiiosophorum  principi  tribuantur 6a). 

Quae  ratio  quo  planius  cognosci  possit,  de  argumento 
libri  primi,  quem  integrum  totumque  servatum  esse  censeo, 
ut  ordine  rem  expediam,  quae  scitu  digna  esse  videantur, 
exponam64). 

61)  In  eandem  sententiam  Xenoph.  Oec.  II,  18  disputat. 

62)  Temporis  ordo  ut  hoe  loco  servaretur  fieri  non  potuit. 

63)  Adde,  quod  Aristoteles,  quae  est  celeberrimae  sectae  Peripateti- 
cae  principis  ratio,  cum  Xenophonte  quasi  certamen  quoddam  inire  et 
coloni  Soilluntii  librum  ad  verbum  fere  transcribere  omnino  aspernatus 
est,  cuius  opera  inferiora  videtur  duxisse,  quam  ut  eorum  mentionem 
faceret  aut  respectum  haberet  (vide  Schlosser,  praefat.  translat.  Polit. 
Aristot.  vol.  III,  62  not.  61,  Joel  1.  c.  p.  204,  Kichter  1.  c.  p.  152). 

64)  Ad  controversiam  quod  attinet  inter  homines  eruditos  de  libelli 
auctore,  philosopho  aliquo  Peripateticae  doctrinae  initiato,  eiusque  aetate 


t 

—    24  — 


Atque  in  prooemio  qnidem  quid  intersit  inter  administra- 
tionem  rei  domesticae  et  publicae  seu  civilis  postquam  auctor 
exposuit,  cum  e  domibus  constet  civitas,  civili  ratione  olxovo- 
IMxqv  aetate  priorem  existimandam  esse  censet,  cuius  artis 
notionem  ut  definiat,  ab  enumeratione  earum  partium  orditur, 
quibus  olxia  constat. 

Ante  omnia  autem  patri  familias  uxore  opus  esse  et  ohtm 
sive  xvfosv  (facultatibus)  disertis  verbis  docet65),  cum  haec  (xzfag) 
victnm  praebeat,  illius  in  re  domestica  administranda  industria 
maximi  momenti  sit.  Atque  rei  familiaris  ea  cura  prima  ei 
videtur  esse,  quae  ponatur  in  agricultura,  quia  et  iustitiae  ma- 
gistra  hominibus  existat  et  naturae  maxime  conveniens  sit, 
quippe  qua  corpora  firmentur  et  ad  quodvis  labortim  genus 
sustinendum  fiant  idonea.  Secundae  partes  artibus  eis  deferun- 
tur,  quae  e  terra  proferunt  aliquid,  qualis  est  metallorum  ars  et 
si  qua  alia  eiusmodi  est. 

Videamus  nunciam,  ut  ordinem  teneamus,  quae  sit  auctoris 
de  condicione  atque  fortuna  uxoris  sententia.  Atque  matrimo- 
nium  quidem  natura  ipsa  eo  consilio  institutum  esse  ait,  ut  non 
solum  genus  humanum  propagetur,  sed  etiam  maritus  et  uxor 
alternis  vicibus  se  iuvent  iuvandoque  vitam  beatam  efficiant 
Quae  communio  maritalis  quam  sit  consentanea  naturae  legibus, 
vel  inde  intellegi  posse,  quod  suae  utrique  parti  facultates 
diversae  non  eaedem  tributae  sint;  etenim  alterum  sexum 
robustiorem  natura  factum  esse,  ut  alteri  auxilietur,  alterum 
imbecilliorem ,  ut  ad  timiditatem  pronus  opibus  paratis  provi- 
deat;  alteri  ea,  quae  opus  sint,  comparanda  domumque  con- 
ferenda,  alteri  domi  parata  custodienda  esse  censet.  Neque 

agitatam,  cum  eo  brevioribus  verbis  disputari  possit,  quo  subtilius  haec 
omnia  iam  demonstrata  sunt,  satis  habeo  delegasse  ad  Schlosser  l.c.215sq., 
Goettling,  ^AqiototsXovs  o Ixo vofx ixbs  praef.  p.  XVI,  Schoemann,  opusc.  acad. 
III,  209  sq.,  Spengel,  nunt.  litt.  Monacens.  (1839)  n.  225,  L.  Schmidt  L  c. 
II,  465,  Zeller,  1.  c.  II  2,  151  not.  4,  944,  Lincke;  Xenophons  dialog  tisqI 
olxovofxias  in  seiner  ursprunglichen  gestalt  p.  94  sq.,  Susemihl,  Aristote- 
lis  quae  feruntur  Oeconomica  praef.  XX,  Joel  L  c.  p.  204,  Richter  L  c. 
p.  152,  Vogel  L  c.  p.  78  sq. 

65)  Conf.  Xenoph.  Oec.  I,  7,  VI,  4:  rjfuv  i&oxsi  olxog  avdQog  slvai 
onsQ  XTtjfflC 

minorem  in  ea  ratione  exstare  differentiam,  quae  inter  parentes 
et  liberos  intercedat  (1344 a  6  sq.);  cnm  enim  procreandi  munus 
patri  et  matri  commune  sit,  cotpsXsiac 66)  i.  e.  operae  a  parenti- 
bus  liberis  dandae  rationem  diversam  esse:  matris  proprium 
officium  esse  &QeifJcu,t  patris  naidsvtiai.  Quo  est  animo  in 
uxorem  benevolo  auctor  maritum  praemonet ,  ne  offensioni  sit 
uxori  neve  iniuriam  ei  inferat  (1344 a  8  sq.).  lam  vero  cum 
id  quoque  curandum  sit  marito,  ut  uxor  in  fide  et  officio  per- 
maneat,  ad  usum  congressumque  quod  attineat,  ei  praestandum 
esse  censet,  ne  ille  desideretur  neve  propter  absentiam  quieti 
locus  non  sit.  Omnino  mores  indolemque  coniugum  concordare 
inter  se  necesse  esse,  quippe  quod  sit  amoris  firmissimum  stabilis- 
simumque  fundamentum;  denique  ut  a  mundo  muliebri  aversus 
non  est,  ita  lenocinium  nimiumque  ornatum  theatri  velut  speciem 
efficientem  minime  idoneum  esse  auctor  censet  ad  concentum 
coniugalem  conflandum,  omnia  supervacanea ,  meretricia,  ad 
pompam  pertinentia  fugienda  atque  repudianda  esse  ratus. 

Neque  indigna  mihi  videntur,  in  quibus  illustrandis  amplius 
versemur,  praecepta  ad  servos  pertinentia,  utpote  quae  rei  fa- 
miliaris  pars  maxime  necessaria  sit  (1344 a  23  sq.).  Qua  in  re 
domino  id  ante  omnia  agendum  est,  ut  servos  bonos  et  ad 
quodlibet  officium  domesticum  praestandum  idoneos  sibi  compa- 
ret;  quod  hominum  genus  cum  plerumque  dividi  soleat  in  vil- 
licos  sive  procuratores  et  in  operarios,  eos,  qui  meliore  indole 
praediti  esse  videantur,  ita  educandos  et  instituendos  esse,  ut 
negotia  liberaliora  eis  tradi  possint.  Quae  deinceps  qui  libel- 
lum  confecit  de  servis  tractandis  praecipit,  ita  comparata  sunt, 
ut  et  benevolentiam  animi  et  prudentiam  prae  se  ferant,  cum 
non  solum  dominum  admoneat,  ut  consilio  et  ratione  utatur,  ne 
iniuriam  servis  inferat  neve  nimis  indulgenter,  quod  attineat  ad 
pensum,  castigationem,  alimenta  se  gerat,  sed  etiam  libertatis 
praemium,  quo  libentius  opus  faciant,  universis  proponendum 
et  liberorum  procreandorum  copiam  eis  faciendam  dapesque  et 

66)  Ad  uKpsXslag  vocabuli  notionem  activam  illustrandam  conferre 
iuvat  Plut.  adv.  Stoicos  c.  22  (VI,  311  B.):  (ocpEluad-at  av&Qunovs  vnb 
yovioiv. 


sacrificia  solemnia  remissionis  causa  in  usum  eorum  instauranda 
esse  censeat. 

Quibus,  quae  de  reliquis  heri  diligentis  officiis  adiunguntur, 
ad  amussim  respondent.  Quae  praecepta  in  calce  libelli  singu- 
larum  rei  rusticae  partium  ratione  liabita  exemplis  ab  oecono- 
mia  Persarum,  Lacedaemoniorum,  Atheniensium  petitis  compro- 
bantur  et  illustrantur,  cum  ad  rei  nobis  propositae  naturam 
non  pertineant,  enarrare  supervacaneum  esse  puto. 

Iam  vero  hoc  loco  oritur  quaestio,  utrum  argumenti  pars 
maior  e  scriniis  veri  Aristotelis  an  ex  officina  Xenophontis 
deprompta  sit:  doctorum  enim  hominum,  qui  periti  rei,  quae 
cadit  in  controversiam,  iudices  existimandi  sunt,  sententiae  adeo 
non  congruunt,  ut  alii,  velut  Schoemannus  1.  c.  p.  229  pleraque, 
si  quis  Tag  dvvd^siQ  spectet,  e  Xenophonte  summatim  (xsxscpa- 
lam^Mva)  translata  esse  censeant,  alii,  quo  e  numero  praeter 
Goettlingium  (praef.  p.  VII)  Susemihlias  imprimis  est  (praef. 
p.  V  not.  1),  libelli  auctorem,  cum  veri  prae  se  ferat  Aristo- 
telis  placita  minimeque  abhorreat  ab  huius  doctrina  ethica, 
Aristoteli  plus  quam  Xenophonti  debere  contendant67).  Quae 
mea  sit  sententia  paucis  exponam. 

Locis  eis,  qui  sub  examen  vocandi  sunt,  et  peiiustratis  et 
comparatis88)  rationis  Xenophonteae  vestigia  leviter  admodum 
impressa  exstare  nemo,  qui  animum  vei  paulo  attentius  adverterit 
mihi  non  concedet.  Ut  singula  omittam,  ubique  copiosior  et 
sabtilior  Xenophontis  argamentatio  ab  auctore  praecisa  et  in 
brevius  contracta  est  omissis  plerumque  rationibus  eis,  quibus 
singulae  sententiae  ab  iilo  comprobatae  sunt.  Quo  fit,  ut  quae 
intercedat  ratio  arti  oeconomicae  cum  philosophia  morali, 
quippe  quod  quasi  totius  quaestionis  fundamentum  sit  e  Xeno- 
phontis  quidem  opinione,  fere  non  perspici  possit.  Accedit, 


67)  Conf.  etiara  Vogel.  1.  c.  p.  79. 

68)  In  indice  Susemihlii  (1.  c.)  quamvis  similitudines  gravissirnae  a 
Goettlingio,  Breitenbachio,  Schoemanno  iam  pridem  pleraeque  deprehen- 
sae  notentur,  tamen  cum  nudis  locorum  numeris  appositis  paulo  obscurius 
res  significata  sit,  quo  magis  appareat,  quae  ratio  inter  eos,  de  quibus 
agitur,  locos  intercedat,  quae  ex  re  mihi  videantur  esse,  retractare  non 
dubito. 


—    27  — 


quod  alii  loci,  velut  1344b4  sq.,  utpote  locorum  communium 
instar,  in  censum  vocari  omnino  non  possunt,  alii  quasi  in 
proverbii  usum  abiisse  aut  proverbii  colorem  prae  se  ferre 
existimandi  sunt,  velut  1344 b  25  69)  et  1345 a  3  sq.70),  ita  ut, 
quo  ex  fonte  hausti  sint,  diiudicari  non  iam  possit. 

Neque  vero  pauci  reperiuntur  loci,  quibus  ad  evidentiam 
demonstrari  possit  Oeconomici  Ps.  Aristotel.  primi  auctorem 
omnino  non  id  sibi  proposuisse,  ut  Xenophontis  exemplar  imi- 
taretur.  Quod  enim  ait  1343 a  22  sq.:  oqGts  dloi  av  t<x  Ttsql 
rqv  Tr}C  /vvaixoQ  opiUav  orAovo^ri^a^d-ai  %aXooQ,  si  in  animo  ei 
fuisset  hanc  sententiam  accuratius  exsequi,  nonne  Ischomachi 
nobilissimum  cum  uxore  colloquium  (Oec.  VII,  10  sq.)  ante 
oculos  ei  positum  erat?  At  frustra  quaeris,  quomodo  libelli 
auctor  id,  quo  spectat  oratio,  absolverit  et  ad  finem  adduxerit. 
Quibus  si  addiderimus,  quod  haud  scio  an  non  sit  neglegendum, 
de  cultu  deorum  aeque  ac  de  sacrihciorum  sanctitate  adeo  non 
congruere  utriusque  rationes,  ut  alter  admodum  diligentem 
religionis  cultorem  se  praebeat  (conf.  Oec.  V,  3,  20;  VI,  1  sq.; 
VII,  7;  IX,  6;  XI,  8;  XVII,  3),  aiter  circa  rem  divinam 
prorsus  neglegenteni  (conf.  1344b  19),  nonne  ex  eo,  quem 
proposui ,  locorum  conspectu  librariolum ,  quamvis  coioni 
Scilluntii  libellum  in  manibus  eum  habuisse  verisimile  sit,  minus 
argumentationis  Xenophonteae  rationem  habuisse  apertissime 
cognoscitur  quam  earum  rerum,  quae  levioris,  ut  ita  dicam, 
momenti  et  a  re  ipsa  admodum  alienae  videantur  esse? 

Iam  igitur  videndum  est,  quatenus  libelli  auctor,  quem 
dictionis  Aristoteiicae  subtilitatem  gravitatemque  infeliciter  et 
perverse  imitatum  esse  manifestum  est,  ex  dogmatis  philosophi 
Stagiritae  pendeat. 

Quae  quaestio  cum  ab  hominibus  doctis71)  eo,  quo  opus 

69)  Quo  de  pr.overbio  a  Danaidum  fabula  ducto  conf.  Suidam  s.  v. 
%\$  xiTqr^kvov  et  s.  v.  anh]<5xki\  ceterum  ad  eos  delego  locos,  quos 
collegit  Eichlerus,  die  redebilder  in  den  schriften  Xenophons,  progr. 
Dresd.  1894,  p.  26  adn.  28. 

70)  Conf.  Piutarch.  de  lib.  educandis  c.  13  (vol.  I,  21  ed.  Bern.):  ro 
Qrjd-iv'  (og  ordtv  ovrco  niaivei  rov  ^nnov  wg  [SaaiAiwg  6(fdalfA.6g. 

T1)  Conf.  Goettling  1.  c.  praef.  p.  IX,  Schoemann  1.  c.  p.  209,  Suse- 
mihl,  ind.  p.  V. 

est,  iudicii  acnmine  absoluta  sit,  ne  acta  agam,  quae  de  discri- 
mine  civilis  et  domesticae  administrationis,  de  partibus  domus, 
de  praeceptis  coniugalibus ,  de  servorum  condicione,  de  xvq- 
fiazog  cura  eodem  fere  modo  ab  utroque  auctore  exponuntur, 
singula  accuratius  percensere  supersedeo.  Pauca  mihi  liceat 
adiungere.  Quod  ad  extremam  opusculi  partem  attinet,  qua 
sermo  inciditin  varia  multipliciaque  oeconomi  officia ,  ex  rei  ipsius 
natura  consequens  est  e  Politicis  Aristotelicis  Oeconomici  primi 
auctorem  minus  lucri  facere  potuisse,  cum  argumenti  in  libro 
illo  tractati  ratio  a  re  domestica  omnino  sit  aliena.  Quae 
quamquam  ita  sunt,  tamen  in  hac  quoque  parte  non  pauca 
insunt,  quae  cum  sententiis  ab  ipso  Aristotele  explicatis  non 
discrepent.  Quod  enim  suis  quemque  rebus  optime  prospicere 
libelli  auctor  dicit  (1344b  35  sq.),  idem  etiam  Politicorum 
auctori  (1261 b  34)  probari  videmus.  Quattuor  autem  illa 
sidrj  olxovofjbov  (1345 a  22),  quamquam  sententiarum  ordo  idem 
in  Politicis  non  reperitur  —  non  possunt  in  Politicis  inveniri 
his  similia  — ,  tamen  cogitatione  quodammodo  assequi  possumus 
ex  eis  operis  Aristotelici  locis,  quibus  de  oeconomiae  natura 
atque  vi  conscriptum  est72). 

Quae  cum  ita  sint,  quamquam  negari  non  potest  accura- 
tissimam  Aristotelis  explicationem  ab  auctore  Oeconomici  primi 
locis  satis  multis  non  solum  praecisam  et  contractam,  sed  etiam 
discriminis,  quod  inter  politicam  artem  et  oeconomicam  inter- 
cedit,  ratione  habita  paululum  variatam  esse,  tamen  quantum 
attinet  ad  sententias  maxime  ratas,  quae  primo  Oeconomico 
continentur,  a  philosophi  Stagiritae  placitis  non  aliena  esse  mihi 
persuasum  est. 

Iam  vero  de  libello  altero,  qui  in  libris  manuscriptis  ut 
Aristotelis  Oeconomicus  secundus  fere  fertur,  quid  iudicandum  sit 
paucis  me  absoluturum  esse  spero,  quoniam  iterum  atque  sae- 
pius  a  viris  doctis 73),  quale  sit  argumentum,  qualis  stilus,  exposi- 
tum  sit;  in  promptu  sunt  omnia,  ita  ut  res  disputatione  egere 

'2j  Vide  Goettling,  praef.  edit.  p.  XI. 

73)  Niebuhr,  opusc.  hist.  et  phil.  minora  I  p.  412 — 416,  Spengel  1.  c. 
p.  125  sq.,  Susemihl  1.  c.  p.  IX  sq.,  hist.  litt.  Graec.  I,  149  not.  830, 
Goettling,  praef.  edit.  p.  XVII  sq.,  Zeller  1.  c.  II  2,  944  sq. 

non  videatur;  eoque  minus  argumentatione  subtiliore  opus  esse 
existimo,  quo  minus,  quae  hoc  libro  continentur,  cum  Oeconomico 
illo  primo  neutiquam  cohaerentia,  arti  oeconomicae  vicina  et 
finitima  sunt.  Quid?  quod  ad  notitiam  eius  rei,  quae  titulo  in- 
dicatur,  amplificandam  argumentum  eius  adeo  nihil  confert,  ut 
in  enarratione  exemplorum  latissima  lectoris  animum  defatigante 
versetur,  quae  nisi  xQWaTl^™V^  notioni  illustrandae  non  in- 
serviunt?  Quae  ars  cum  ab  oeconomica  plane  sit  aliena,  id 
quod  disertis  verbis  ipse  Aristoteles  Pol.  1259 a  3  sq.  docet, 
nullo  modo  fieri  potest,  ut  idem  philosophus  auctor  huius  libelli 
esse  existimetur 74) ;  quamquam  negare  non  audeam  eum,  qui 
opusculum  consarcinavit,  Oeconomici  qui  fertur  primi  aeque  ac 
Politicorum  notitiam  satis  accuratam  habuisse,  id  quod  cum 
aliis  exemplis  probari  posse  mihi  videtur  tum  verbis,  quae 
exstant  1345 b  7  sq.,  cum  Pol.  1258b  12  comparatis.  Exempla 
ipsa  ab  auctore  allata  quam  non  cohaereant  cum  prooemio 
illo  tenui  atque  ieiuno,  non  est,  quod  moneam,  quoniam 
quaecunque  in  censum  veniunt  a  peritis  talium  rerum  existima- 
toribus  ea,  qua  par  est,  subtilitate  perpensa  sunt. 

Tertio  loco  qui  pierumque  in  editionibus  legitur  Oecono- 
micus,  quem  Susemihlius,  quantum  ad  arguinentum  attineat, 
Aristotelis  ingenio  nequaquam  indignum  esse  iudicat  (1.  c.  praef. 
p.  XXI)  et  L.  Schmidtius  genuinum  philosophi  Stagiritae  opus 
esse  non  dubitat  existimare  (1.  c.  II,  p.  179  sq.),  pro  singulari 
libello  habendus  sit  an  cum  ceteris  et  quomodo  coniungendus 
adhuc  disputatur.  Qualis  sit  condicio  libri  Susemihlius  diligenter 
exquisivit  (praef.  XVII  —  XXI),  quem  cum  alia  tum  hoc  recte 
vidisse  existimo  conexum  inter  hunc  libellum  et  primum  illum 
Oeconomicum  Ps.-Aristotelicum,  quem  tertio  quasi  continuari 
non  desunt  qui  contendant,  exstare  nullum. 

Argumentum  eius,  ut  breviter  et  succincte  rem  absolvam, 
hoc  est.  Matrimonii  ab  omni  parte  beati  imaginem,  quae  insi- 


'*)  De  auctore  libri  quid  iudicaverint  homines  docti  (conf.  Suse- 
mihl  1.  c.  praef.  p.  XII),  repetere  supersedeo,  cum  rem  inexplicabilem 
esse  arbitrer  et  in  huius  quaestionis  obscuritate  mihi  quoque  liquere 
negem. 

det  in  mente  auctoris,  ut  delineet,  priore  parte  (p.  140 — 142, 
18) 75),  uxori,  qua  ratione  officiis  matris  familias  probae  sit 
fungendum,  docet  exemplis  Alcestae  et  Penelopae  propositis; 
posteriore  parte  (p.  142,  19  —  147,  12)  ad  Ulixem  insigne 
fidei  coniugalis  specimen  delegans,  marito  ad  laudem  patris 
familias  boni  tendenti  quid  sit  expetendum,  quid  fugiendum, 
praecipit.  Quod  argumentum  si  mente  accuratius  perlustra- 
yerimus,  fugere  nos  non  poterit  perpaucis  locis  exceptis 76)  inesse 
in  hoc  libro  satis  multa,  quae  rationis  Xenophonteae  memoriam 
nobis  afferant  eiusque  vestigiis  auctorem  institisse  ostendant  77j. 
Cui  sententiae  illustrandae  haec  inserviant  exempla.  Ac  primum 
quidem  quae  de  nimio  ornatu  muliebri  monentur  (p.  140,  11  sq.), 
non  aliena  sunt  a  verbis  Xenophontis  Oec.  X,  2  sq. ;  deinde 
de  pusillis,  quae  intra  parietes  fiant,  rebus  anxium  ac  sollicitum 
esse  virum  non  decere  et  libelli  nostri  auctori  placet  (p.  140, 
21)  et  Xenophonti  Oec.  VII,  3  sq.;  tum  quantum  lucri  parentes 
aetate  provecti  faciant  e  liberis  bene  moratis  simili  modo  a 
Xenophonte  explicatur  (Oec.  VII,  12)  atque  ab  eo,  qui 
Oeconomicum  q.  d.  tertium  conscripsit  (p.  143,  3);  denique 
affirmare  non  dubito  quae  traduntur  praecepta  coniugalia  ad 
unum  omnia  ab  ea  imagine  petita  esse,  quam  Xenophonte  duce 
Ischomachus  singulari  cum  caritate  deiineavit.  Quae  vestigia 
quamvis  expressa  exstent,  tamen  multo  maior  eorum  locorum 
copia  mihi  videtur  esse,  quibus  facile  appareat  aetate  per- 
multo  inferius  esse  id,  de  quo  agitur,  opusculum  eis,  quibuscum 
plerumque  coniunctum  in  editionibus  legitur.  Ut  disertius 
dicam,  quid  sentiam :  non  soium  sententiarum  sed  etiam  sermonis 
rationem  atque  indoiem  eiusmodi  esse  contendo,  ut  eis  tempo- 
ribus  libeilus  assignandus  sit,  quibus  opuscula  illa  Neopythago- 
reorum  a  Stobaeo  fiorileg.  LXXXV  (vol.  III  p.  137— 153  Mein.) 
servata  videntur  orta  esse.  Haud  pauci  enim  loci  reperiuntur, 
qui  mitiorem   illam   Stoicorum   aetate   posteriorum  rationem 

75)  Eosei  editione  utor,  cui  titulus  est:  Aristotelicorum  qui  fereban- 
tur  librorum  fragmenta  (Lips.  1886). 

76)  Possunt  aliquo  modo  comparari  verba,  quae  exstant  p.  142,  8  sq. 
cum  Pol.  1344 a  8  sq.  et  quae  leguntur  p.  144,  10  sq.  cum  1344 »  12  sq. 

77)  Conf.  Vogel  1.  c.  p.  80. 

doctrinae  Christianae  quasi  lineamenta  indicantem  redoleant78). 
Quam  in  sententiam  equidem  ea  accipienda  esse  existimo,  quae 
de  matrimonio  sanctissime  reverendo,  quippe  quod  coram  deis 
initum  sit,  explicantur  (p.  143,  23  sq.),  aeque  atque  ea,  quae 
de  duplici  timoris  specie  (p.  144,  25  sq.)  traduntur.  Tantum 
igitur  abest,  ut  tertius  q.  d.  Oeconomicus  cum  primo  coniunc- 
tus  sit  atque  eohaereat,  ut  pro  pecuiiari  libro  prorsus  ab  illo 
disiuncto  habendus  sit,  quem  eundem  esse  atque  librum,  qui 
inscribitur  ^vo^oi  dvdqog  aal  yafisrfjg"  adstipulantibus  Suse- 
mihlio  (praef.  ed.  p.  XXI,  hist.  iitt.  Graec.  I,  159  not.  831) 
atque  Christio  (hist.  litt.  G-raec.  p.  417)  Roseus  ingeniose 
coniecit79). 

Hic  quaerat  quispiam,  quo  iure  in  Oeconomicorum  numerum 
libellus  noster  referatur.  Si  vero  reputaverimus,  quid  de  variis 
oeconomiae  partibus  et  Xenophon  et  Aristoteles  docuerint 
quaeque  argumenta  Stobaeus  florilegii  capite  LXXXV  sub 
titulo  „o?xoro[jr/.6g"  coniunxerit,  cuius  capitis  maiorem  partem 
quaestionibus  maritalibus  praeceptis  illis  a  Plutarcho  traditis 
haud  dissimiiibus  contineri  probe  scimus80),  optimo  iure  in 
numerum  Oeconomicorum  opusculum  nostrum  lepidissimum  ad- 
scribi  non  dubitabimus  affirmare. 

Sectae  Peripateticae  asseclae,  ut  temporis  ordinem  ser- 
vemus,  quid  de  arte  oeconomica  in  universum  iudicaverint,  ex 
eis  satis  cognoscimus,  quae  Stobaeus  sxloyoov  rj&ixwv  capite 
sexto  septimoque  (vol.  II,  91 — 95  ed.  Mein.)  Didymum  Arium 
secutus,  quae  est  eoram,  quos  posse  iudicare  arbitror,  senten- 
tia,  brevi  in  conspectu  posuit.  Quod  argumentum  cum  eiusmodi 
sit,  ut  sectae  conditoris  celeberrimi  vestigia  nusquam  non 
appareant,  paucis  rem  me  absoluturum  esse  spero.  Ac  de 
primordiis  quidem  civitatis  a  domo  sive  familia  repetendis 
eadem  fere  ratione  disputatur  atque  ab  Aristotele  ipso,  eodem 


78)  Conf.  Zeller  1.  c.  III.  1,  247  et  Wetzsteinii  commentationem,  cui 
titulus  est:  die  wandlung  der  stoischen  lehre  unter  ihren  spateren  ver- 
tretern,  progr.  Neostrelic.  (1893)  part.  II,  17  sq. 

79)  Aristot.  pseudepigr.  p.  180  sq.,  de  Aristot.  libr.  ord.  p.  61. 

80)  Conf.  huius  dissert.  p.  43  sq. 

pleruinque  verborum  ordine  servato;  conf.  Stob.  1.  c.  p.  91, 
24  sq.  cum  Pol.  1252a  26  sq.  et  1260b  8  sq.  Neque  Aristo- 
telis  scrinia  non  compilavit  quicunque  de  variis  reipublicae 
formis  disseruit  cum  rationibus  eis  comparatis,  quae  inter 
singulas  familiae  personas  intercedunt;  conf.  Stob.  1.  c.  p.  92 
cum  Pol.  1259*  10  et  1260a  9  sq.81).  Deinde  ut  ex  eis,  quae 
de  generatione  generisque  humani  stabilitate  (tji  tov  ysvovg 
diccfjLovji)  dicuntur,  haud  difficulter  magistri  placita  agnoscuntur, 
ita  simili  atque  apud  Aristotelem  modo  (1254 a  14  sq.)  de  ser- 
vis  agitur  discriminis  illius,  quod  est  inter  servos  tpvtisi  et 
v6[i(p,  ratione  habita.  Praeterea  quod  scriptum  legimus  domi- 
nationem  domesticam  penes  maritum  esse  debere,  utpote  qui 
oixovofjdxfi  cpqovri^v  praeditus  sit  (p.  92,  16  sq.),  id  Aristoteli 
quoque  persuasum  esse  (conf.  1254b  13,  1260a  12  sq.)  nemo  est, 
qui  nesciat.  Denique  patrem  familias  multarum  rerum  velut 
ysQQQyiac,  noofiaTsiaQ,  ^sTallsiac  peritum  esse  debere,  ut  officiis 
rite  fungatur82),  imprimis  praooipuo  eis,  quae  spectent  ad 
quaestum  faciendum,  qui  quidem  honestus  sit  ac  liberalis,  eum  in 
modum  explicatur,  ut  Stobaei  verba  a  verbis  Aristotelis  ipsius  ad- 
modum  nihil  differant.  Sed  satis  de  his;  quae  sequuntur  (}.  c. 
p.  93,  5  sq.)  quoniam  ad  soiam  politicam  artem  spectant,  non 
est,  cur  amplius  hanc  libelli  partem  respiciamus. 

Neque  vero  in  solis  Peripateticorum  placitis  percipiendis 
Stobaeo  auctore  locupleti  et  copioso  utimur,  sed  etiam  ad 
Stoicorum  decreta  accuratius  cognoscenda  cum  fructu  ex 
eodem  fonte  haurimus83). 

Qui  philosophi  cum  id  ante  omnia  agerent,  ut  ad  vitam 
recte  instituendam  agendique  cum  domi  tum  foris  normas  inten- 
tionem  omnem  dirigerent,  fieri  non  potuit,  ut  quaecunque  ad 
artem  oeconomicam  spectarent,  a  se  aliena  esse  censerent84). 
Quam  rem  ita  se  habere  Laertius  Diogenes85)  sescentis  locis 

81)  Vide  Zeller  1.  c.  II.  2,  689  not.  1. 

82)  Conf.,  ut  quanta  sit  sententiarum  verborumque  shnflitudo  cognoscas; 
Stob.  1.  c.  p.  92,  1  cum  Pol.  1253*  8  sq. 

83)  Conf.  Susemihl  h.  1.  Gr.  I,  48—87. 

84)  Conf.  ZeUer  1.  c.  III.  1,  189  sq.,  272  sq. 
M)  Conf.  e.  gr.  VII,  19  sq. 

testatur,  qui  moralem  philosophiam  summa  cum  industria  a 
Stoicis  excultam  esse  memoriae  prodit. 

Et  ad  oeconomicam  quidem  artem  quantum  attinet,  haec 
placita  eorum  videntur  fuisse. 

Ars  oeconomica  in  dispositione  circa  sumptus,  opera,  rem 
familiarem  sive  opes  et  in  eorum,  qui  ruri  opus  faciunt,  cura 
versatur86).  Quae  ars  quanto  in  honore  sit,  evidenter  et  dilu- 
cide  verbis  huic  definitioni  proxime  antecedentibus  comprobatur, 
e  quibus  solum  sapientem  oeconomum  bonum  esse  et  rei  fami- 
liaris  administrandae  gnarum  et  quaestus  faciendi  peritum 
intellegitur.  Artem  oeconomicam  ipsam  et  contemplativam  esse 
Stoici  docent  et  activam  circa  eas  res,  quae  ad  rem  familiarem 
augendam  conferant.  Quae  ars  et  %QrniaTiGTixr]  quam  arte  inter 
se  conexae  et  aptae  eis  videantur  esse ,  quas  notiones  ipse 
Aristoteles,  modo  quaestus  sit  honestus,  communi  quasi  vinculo 
quodam  coniunctas  esse  perhibet,  ex  interpretatione  vocis 
,.%QriiiaTi6Tixri"  sequitur.  Placet  enim  Stoicis  hanc  artem  ver- 
sari  in  facultatibus  ex  eis,  quae  cuique  opus  sint,  parandis 
a,tque,  qui  est  omnium  consensus,  in  opibus  colligendis,  custo- 
diendis,  ad  vitam  vitalem  adhibendis.  Licet  in  dubio  relin- 
quendum  sit,  utrum  ars  quaestus  faciendi  media  (^sarj)  an  ur- 
bana  (aGTda)  sit  existimanda,  solum  sapientem  aptum  esse 
arbitrantur  ad  quaestum  honeste  faciendum,  quippe  qui  solus 
unde,  quando,  qua  ratione,  quatenus  quaestus  sit  faciendus, 
probe  cognoverit.  Quibus  placitis  ad  rem  domesticam  ac 
familiarem  spectantibus  reliqua  sectae  Stoicae  placita  ad 
amussim  fere  respondent.  Satis  enim  multi  reperiuntur  loci, 
quibus  tov  vovv  atfxoXetad-av  nsql  rr)v  did&sGiv  %qg  XQ^a?97) 
viro  sapienti  neutiquam  indignum  iudicari  eisque  rebus,  quae 
extrinsecus  sunt,  licet  in  rebus  in  confinio  bonorum  et  malorum 
sitis  (iv  ddiaopoQoic)  numerentur,  tamen  aliquod  pretium  a 
Stoicis  tribui  appareat;  tantumque  abest,  ut  Stoici,  quae  est 
Cynicorum  opinio,  rem  familiarem,  opes,  uxorem,  liberos  res 
spernendas  ac  neglegendas  esse  censeant,  ut  a  philosopho,  ut- 

*6)  Stobaeus  ecl.  ethic.  II,  6,  188  sq.  (vol.  II  p.  51  ed.  Mein.). 
87)  Laert.  Diog.  VII,  123. 

pote  sociali  per  naturam  animali  atque  actione  gaudente 
(Laert.  Diog.  ibid.),  eas  res  non  alienas  esse  existiment,  quibus 
homo  sapiens  non  prohibeatur,  quominus  ad  eum,  quem  sibi 
proposuit  vitae  finem,  ad  stdai^ioviav  perveniat. 

Ceterum  quid  de  re  domestica  Stoicorum  principes  sentiant, 
ex  ipsius  Zenonis  verbis  intellegitur,  quae  Laertius  Diog.  respi- 
cit,  cum  ait  (1.  c.):  xai  yan^6siv  (rov  60(pov)}  cog  6  Zr(V(av 
(f7j6lv  sv  IIoliTsiq,  xai  7zaidonoi<rfis6&ai}  quae  sententia  accura- 
tius  explicata  apud  Stobaeum  exstat  ecl.  ethic.  II,  6,  (186) 
(p.  51  ed.  Mein.).  Neque  a  re  erit  Zenonis  verbis  Antipatri 
Tarseni,  philosophi  eidem  sectae  adscripti88) ,  dictum  addere, 
quod  ab  eodem  Stobaeo  flor.  LXVII,  25  (vol,  III  p.  11  sq.  ed. 
Mein.)  memoriae  proditur:  rslsiog  olxog  xai  fttog  ovx  allcog 
dvvatai  ysvs6&ai  %  ^stcc  yvvawog  xai  rsxvcov. 

Iam  vero  quod  Zellerus89)  ait  Stoicos  posterioris  quidem 
aevi  adamavisse  philosophandi  rationem  vel  ad  simplicissimas 
vitae  condiciones  accommodare  haud  scio  an  nullius  exemplo 
luculentius  confirmetur  quam  Musonii  Rufi90),  quem  impera- 
toribus  Nerone  et  Vespasiano  Romae  philosophiam  non  sine 
laude  professum  esse  constat91).  Qui  fidelissimus  disciplinae 
Stoicae  interpres  quam  animo  suo  informaverit  sententiam  de 
re  domestica  administranda ,  optime  ex  eis  elucet,  quae  Sto- 
baeus  floril.  LXXXV,  20  (vol.  III  p.  147  ed.  Mein.)  de  supel- 
lectile  (7Tsoi  6xsvcov)  eum  docentem  facit.  Cuius  commentationis 
argumentum  hoc  fere  est. 

Omni  luxuriae  genere  necessarium  vitae  usum  mediocrita- 
temque  transeunte  utpote  supervacuo  et  futtili  reprehenso  eam 
supellectilem ,  quae  et  facillime  comparari  et  optime  adhiberi 
et  commodissime  servari  possit,  eligendam,  quae  secus  compa- 
rata  sit,  spernendam  esse  contendit.  Quam  sententiam  post- 
quam  exemplis  nonnullis  ab  usu  vitae  petitis  illustravit,  nisi 

88)  Conf.  Susemihl,  hist.  lit.  Gr.  I,  84. 
")  1.  c.  III.  1,  254  sq. 

90)  Ne  quae,  quippe  unius  quasi  corporis  menibra,  iung-enda  sunt, 
seiungantur,  Stoicae  sectae  antistites  Musonius  sequitur,  qui  ex  eodem 
grege  se  esse  profitetur. 

n)  Zeller  1.  c.  III.  J,  652  sq. 

ignorantia  non  fieri  asseverat,  ut  vulgus,  quae  pretiosa  atque 
sumptuosa  sint,  sectetur  eisque?  quae  mediocria  sint  et  vilia, 
anteferat.  Verba  illa  legenti  cui  non  in  mentem  veniunt 
quae  de  dyvoia,  malorum  omnium  stirpe,  Stoici  Cynicorum 
exemplar  secuti  docuerunt92)?  Quibus  praeceptis  quo  maius 
pondus  afferat  auctor,  ad  simplicitatem  atque  sinceritatem  aeta- 
tis  Lycurgeae  aequales  suos  delegat,  qua  nulla  opibus  aut  di- 
gnitate  magis  floruerit.  Cuius  saeculi  mores  ut  imitandos  pro- 
ponit,  ita  omne  luxuriae  genus  fugiendum  esse  censet,  quippe 
e  qua  non  solum  intemperantia  sed  etiam  iniustitia  et  ignavia 
nascantur  vitiorumque  innumerabilis  series;  quibus  vitiis  qui 
obnoxius  sit,  eum  neque  eis  officiis,  quae  deis  praestare  debeat, 
neque  eis,  quae  cives,  amici,  respublica  ab  eo  exigant,  fungi 
posse.  Quae  placita  praeceptis  eis,  quae  Xenophon  tradit, 
haud  dissimilia 93)  si  animo  nobiscum  reputaverimus,  facere  non 
poterimus,  quin  Zellero  1.  c.  III.  1,  658  assentiamur,  qui  Muso- 
nium  morum  simplicitatis  adeo  studiosum  esse  ait,  ut  ad  Cynicae 
sectae  rationes  proxime  accedere  videatur. 

Hic  continuo  subiungendum  est  studiorum  ab  Epicureis 
in  arte  oeconomica  collocatorum  iudicium,  quamquam  verum 
est  disciplinas  Epicuri  et  Zenonis,  diversis  quasi  itineribus  ad 
axonov  pervenire  temptantium,  inter  se  admodum  contrarias  esse. 
Sed  in  maxima  varietate  paria  fere  studia,  quod  attinet  ad 
philosophiam  moralem,  eas  excitasse  probe  scimus94). 

Sectae  Epicureae  conditor  ipse  dogmatum  suorum  vim 
auctoritatemque  in  ipsis  dogmatis  inesse  ratus,  quamvis  a  sub- 
tiliore  atque  accuratiore  argumentandi  ratione  abhorruisse 
videatur,  tamen  in  contubernio  Epicureorum  tanta  auctoritate 
usus  est,  ut  fundamenta  doctrinae  magistri  auspiciis  iacta  ab 
asseclis  eius  tcop  doy^dtoav  [isfjbvqfisvoK  immutata  fere  non 


92J  Conf.  Stob.  ecl.  ethic.  II,  6,  122  sq.,  (vol.  II  p.  35  sq.  ed.  Mein.) 
Laert.  Diog.  VII,  93. 

93)  Vide  huius  dissert.  p.  17. 

94)  Conf.  quae  de  hac  re  rectissime  monuit  H.  Sauppius  in  commen- 
tatione:  Philodemi  de  vitiis  lib.  X  (Lips.  1853)  progr.  gymn.  Vimarani, 
p.  4  sq. 

sint95).  Cuius  doctrinae  qualia  sint  extrema  quasi  lineamenta, 
Laertius  Diogenes  nos  docet.  Sed  ad  quaestionem  nobis  pro- 
positam  quod  attinet,  non  magis  xvQiai  illae  ^ojat96),  moralis 
doctrinae  epitome,  respiciendae  sunt  quam  epistula  ea,  quae 
tertio  inter  huius  generis  reliquias  loco  servatur  (1.  c.  122 — 135). 
Qua  epistula  ad  Menoeceum  data,  quamquam  artis  oeconomicae 
ipsius  disertis  verbis  ab  auctore  eius  mentio  non  fit,  tamen  non 
indigna  est,  cuius  rationem  habeamus,  cum  praecepta  in  ea 
insint  oeconomo  bono  nequaquam  negligenda. 

Atque  in  universum  quidem  non  voluptates  luxuriosorum 
hominum  easque,  quae  in  sensibus  delectandis  positae  sint, 
finem  vitae  esse  auctor  iudicat  (131),  sed  non  dolere  corpore, 
perturbatione  vacare,  tranquillum  esse;  neque  eos,  qui  ventris 
voluptates  sequantur,  edendo,  potando,  Veneris  illecebris  tem- 
pus  fallentes,  vitam  beatam  ac  vitalem  vivere,  sed  qui  sobria 
potius  ratione  causas,  cur  quaeque  aut  eligenda  aut  fugienda  sint, 
perscrutentur.  Ut  autem  bonorum  caput  atque  principium  pru- 
dentiam  ((pQovrjaiv)  esse  ei  persuasum  est,  ita  iucunde  vivere 
posse  negat  quemquam,  nisi  idem  prudenter  et  honeste  vivat®7). 
Atque  prudentia  cum  ratione  et  intelligentia  coniuncta  quam 
necessaria  sit  oeconomo  bono,  quippe  penes  quem  omnis  rei 
domesticae  administratio  sit,  quis  est,  qui  nesciat? 

Neque  a  re  erit  ea  apponere  verba,  quae  e  Diogenis, 
philosophi  cognominis,  Electis  Laertius  citat  (1.  c.  120),  qui 
minime  dedecere  sapientem  censet  opibus  temporive  futuro 
providere,  cum  dicit:  iov  Gocpov  xal  xrjjtfsoog  TiQovofosG&ai,  xal 
%ov  iikllovtoc  e.  q.  s.,  quae  verba  sectae  Epicureae  asseclas 
rem  domesticam  a  se  alienam  non  putasse  manifesto  ostendunt, 
quamquam,  quae  est  Sauppii  1.  c.  p.  5  sententia,  negotia  publica 
et  tumultus  civitatis  animos  eorum  adeo  non  allexisse.viden- 
tur,  ut  Epicureorum  quoque  res  nos  doceant  sensum  illum,  quo 
suam  salutem  publica  contineri  atque  ita  demum,  ut  partem 
aliquam  civitatis  efficerent,  se  existere  singuli  existimarent, 
iam  pridem  exolevisse  et  intermortuum  esse. 

95)  Vide  Zeller  1.  c.  III.  1,  354  sq. 
••)  1.  c.  X,  139—154. 

")  Laert.  Diog.  1.  c.  140,  Cicero  de  fin.  I,  18,  57. 

Reliqua  Epicureorum  placita  moralia,  cum  ad  eam,  quam 
nobis  proposuimus,  quaestionem  nihil  fere  conferant,  ad  eum 
transimus  scholae  Epicureae  sectatorem,  quem  diligenter  et 
subtiliter  de  rebus  oeconomicis  egisse  Philodemus  ttsqI  xaxvobv 
1.  IX,  col.  XXVII  (Goettl.  p.  64)  testis  est,  Metrodorum  dico 
Lampsacenum,  paene  alterum  illum  Epicurum.  Neque  cui- 
quam  librorum  philosophi  titulos  a  Laertio  Diog.  (X,  24) 
servatos  perlustranti  dubium  esse  potest,  quin  solus  'de  divi- 
tiis?  tractatus  in  censum  veniat98).  Quod  cum  per  se  satis 
patet,  tum  Philodemi  ad  librum  illum  delegantis  (1.  c.  col.  XXII) 
auctoritate  confirmatur.  Qui  locus  quamquam  lacunose  mutileque 
se  habet,  tamen  postquam  Schoemannus  emendatrices  manus 
vitiis  tollendis  admovit,  quid  sibi  voluerit  auctor,  coniciendo  nos 
posse  consequi  non  desperandum  esse  existimo.  Ut  dicam^ 
quae  mea  sit  sententia:  Metrodorum,  ut  Cynicorum,  philoso- 
phorum  a  divitiis  opibusve  animo  alienissimorum,  rationes  refu- 
taret,  docuisse  suspicor  tantum  abesse,  ut  homini  sapienti  divitiae 
sollicitudinem  afferant,  ut  rei  f amiliaris  cura  et  administratio  vitam 
iucundissimam  et  beatissimam  reddat.  Quoniam  autem  alterius 
quoque  Epicuri  chartas  aetas  nobis  invidit,  in  coniectura  quid- 
quid  de  eo  iudicetur  positum  sit  necesse  est. 

Sed  ex  parte  detrimentum,  quod  in  ea  re  cepimus,  libello 
resarcitur  Philodemi  Gadarensis,  philosophi  Epicurei,  in  ru- 
deribus  Herculanei  oppidi  reperto,  cui  titulus  est:  ttsqI  xaxmv 
xal  toov  dvTixsifjbsvoov  aQSToov  sv  olg  slcfo  xal  tzsqv  d.  Cuius 
voluminis  ab  auctore  prorsus  experti  eleg-antiae  confecti  con- 
dicio  quamvis  tristis  sit  et  iniqua  —  quotiens  in  papyro  illa 
misere  semiustulata  et  in  cinerem  prope  conversa  sententiae 
lacunis  ingentibus  interceptae  nobis  occurrunt,  quotiens  in  verba 
foliorum  Sibyllae  instar  subobscura  sive  potius  in  litteras  ad 
intellegendum  non  apertas  incidimus!  — ,  tamen  qualia  fuerint 
sectae  Epicureae  placita  ad  oeconomicam  quidem  artem  spectan- 


•8)  Num  eiusdem  philosophi  singularis  usqi  olxovo/nlaf  libellus  ex- 
stiterit,  ipse  Dueningius,  qui  titulum  illum  investigando  repperisse  sibi 
videtur  (de  Metrodori  Epicurei  vita  et  scriptis  p.  21),  in  dubio  relinquen- 
dum  esse  censet;  conf.  Susemihl,  hist.  litt.  Graec.  1,  99  not.  449. 

tia,  qualecunque  de  auctore  libelli  iudicium  facimus"),  [isxQ* 
IimqotIqoov  (col.  XXVII,  Goettl.  p.  64)  coniectura  aliquo  modo 
assequi  possumus. 

Yoluminis  a  Philodemo  confecti  argumentum  quale  sit, 
enarrare  longum  est,  quoniam  Fr.  Javaronius  textum  q.  d.  prae- 
fatione  commentarii  perpetui  instar  ornavit100)  locisque  diffici- 
lioribus  et  explicandis  et  illustrandis  Goettlingius  1.  c.  p.  187 
sq.,  Schoemannus101),  Spengelius102)  ita  operam  navaverunt,  ut, 
quantum  quidem  fieri  possit,  textus  egregie  videatur  restauratus 
esse.  Quae  cum  ita  sint,  equidem  qua  philosophandi  ratione 
libelli  auctor  usus  sit,  satis  habeo  paucis  perstringere. 

Duabus  ex  partibus  Philodemi  libellus  constat,  quarum  priore 
(col.  I— VII)  primum  in  Xenophontis  Oeconomicum  inquiritur, 
deinde  de  Theophrasti  sive  personati  Aristotelis  libro  (col.  VII 
— XI)  censura  fit  atque  ita  quidem,  ut  adversariorum  opinio- 
nes  argumentis  tritis,  vulgaribus,  absurdis  impugnentur;  poste- 
riore  parte  (col.  XII  sq.),  quae  sit  auctoris  ipsius  vera  sententia, 
explicatur.  Quae  pars  quamquam  maioris  pretii  est  quam 
prior  illa,  id  quod  per  se  patet,  tamen  ne  haec  quidem  indigna 
videtur  esse,  in  qua  cognoscenda  studium  ponamus,  quoniam 
ex  eis  quoque,  quae  ipsi  artem  criticam  exercenti  non  probabilia 
videntur,  vera  eius  sententia  apparet. 

Ac  primum  quidem  Xenophonti  oeconomum  non  solum 
suam  ipsius  rem  familiarem  sed  etiam  alienam  bene  administrare 
debere  contendenti,  cum  oeconomiam  a  philosopho  non  rem 
ordinariam  sed  quasi  subsicivam  quandam  existimari  velit103), 
obloquitur,  cum  dicit  oeconomi  nomine  neminem  dignum  esse 
nisi  qui  suam  ipsius  rem  domesticam  ita  administrare  noverit, 

")  Conf.  Sauppium  1.  c.  p.  4,  cuius  sententiani  Hartungius,  translat. 
(Lips.  1857)  p.  5,  impugnat. 

10°)  Vide  editionem  Goettlingii  p.  151  sq. 

101)  Opusc.  acad.  III  p.  233  sq. 

102)  In  commentatione ,  quae  inscribitur:  Aristotelische  studien  III, 
zur  poiitik  u.  okonomik,  inserta  vol.  XI  ser.  III  (p.  124  sq.)  Act.  acad. 
reg.  Bavaricae  (Monach.  1868),  qua  coll.  VII — XII  repetitis  curis  et 
eduntur  et  examinantur. 

103)  Vide  quae  Hartungius  translat.  p.  36  adnotat  ad  col.  XII,  24 
(Goettl.  p.  49). 

id  quod  ad  cognoscendam  veram  philosophi  Epicurei  sententiam 
plurimum  confert,  ut  bene  atque  beate  vivat.  Deinde  disertis 
verbis  ab  arte  oeconomica,  quae  in  sola  acquisitione  et  custo- 
dia  opum  versatur  (col.  XII,  14  sq.),  distinguitur  ars  quaestus 
faciendi  (xQTj^aTitfvixri),  quam  ad  cumulandas  dumtaxat  divitias 
spectantem  in  numerum  ddiacpoQwv  referendam  esse  censet. 
Neque  vero  cum  Xenophonte,  quem  probe  scimus  uxoris  in 
administranda  re  familiari  industriam  non  diversam  a  mariti 
existimare  sed  Mqqottov  (Oec.  III,  15),  idem  sentit  Philodemus. 
Is  enim,  en  fidissimus  doctrinae  Epicureae  interpres,  uxorem 
neque  necessariam  neque  utilem  esse  non  dubitat  affirmare.  Quod 
iudicium  ne  admirationem  moveat,  non  vereor,  cum  alia  quo- 
que  Xenophontis  praecepta  permulta  ad  res  domesticas  ex 
ordine  dispensandas  spectantia,  quasi  philosophi  %a&'  vnrov 
do%a£o[j,£vov  placita,  ut  vana  et  superflua  ab  ilio  derideantur. 
Cum  autem  beatam  vitam  etiam  sine  uxore  vivi  posse  sibi 
persuaserit,  ea  quoque,  quae  Aristoteles  personatus  de  matri- 
monio  liberorumque  procreatione  exponit,  ut  inepta  et  puerilia 
ab  eo  deluduntur.  Subtiliorem  vero  in  quaestionem  vocatur, 
quomodo  homo  sapiens  oeconomiam  subsicivis  studiis  colens 
divitias  et  possidere  et  custodire  debeat,  cum,  quae  est  sen- 
tentia  eius,  oeconomus  nemo  dici  possit,  qui  divitias,  ipsas 
dumtaxat  incommoda  inutilia  non  afferentes  (1.  c.  col.  XIV, 
7  sq.),  sponte  abiciat;  quibus,  modo  ne  haereat  in  animo  invidia 
insatiabilis,  desiderium  inexplebile,  anxietas  perpetua,  tantum 
abest,  ut  sapientis  vita  ulla  afficiatur  molestia,  ut  serena  fiat 
ac  tranquilla.  Neque  enim  philosophus  divitiis  totum  ita  se 
tradet,  ut,  tempora  si  fuerint  nubila,  de  salute  ei  desperandum 
sit;  immo  a  nimio  accumulandi  opes  studio  alienus  paucis  erit 
eontentus  et  in  tenui  pauperculoque  victu  acquiescet,  cum 
naturam  ipsam  paucis  contentam  esse  non  ignoret  (1.  c.  col.  XVI, 
1  sq.).  Atque  magistri  praecepta104)  quam  diligenter  et  reli- 
giose  Philodemus  respexerit,  ea  verba  docent,  quibus  de  usu  ex 
amicis  in  oeconomiam  redundante  agitur.  Fideles  enim  amicos 
et  optimos  et  certissimos  bonorum  custodes  esse  ait  (1.  c.  col. 


104)  Laert.  Diog.  X,  148. 

XXIII,  12  sq.)  beneficia  in  probos  amicos  collata  fructuosiorem 
possessionem  esse  existimans  quam  agrum  bene  cultum.  Quo 
fit,  ut  amicis  plurimum  auctoritatis  tribuat  et  consilia  eorum  in 
procuratoribus  et  famulis  eligendis  aliisque  negotiis  gerendis 
audienda  esse  censeat  (1.  c.  col.  XXVI.  5  sq.). 

Haec  habui  de  Philodemi  libello  quae  dicerem;  eos  enim 
locos,  quibus  de  arte  quaestus  faciendi  fuse  lateque  disputatur^ 
cum  plane  alieni  sint  ab  huius  disputationis  instituto,  omitto. 

Sed  quoniam  in  harum  rerum  explicatione  satis  copiosus 
fuisse  mihi  videor,  nunciam  quid  de  arte  oeconomica  ei  philo- 
sophi  iudicaverint,  anquirere  in  animo  habeo,  qui  certae  sectae 
nulli  addicti  ex  decretis  eis  temporibus,  in  quae  aetas  eorum 
incidit,  fixis  ratisque,  quidquid  iudicio  arbitrioque  commodissi- 
mum  videretur  (xd  dqsaxovTa  s%  sKdaTrjq  toqv  a^ajsto^)105),  ele- 
gerunt. 

Inter  eos  autem,  qui  cum  universam  philosophiam  tum 
singulas  eius  partes  eclecticam  rationem  secuti  tractaverunt, 
Didymus  Arius  qui  nominetur  propterea  maxime  dignus  est, 
quia  Stobaeus,  quae  est  Meinekii  haud  vana  coniectura106), 
totam  de  morali  Stoicorum  et  Peripateticorum  doctrina  disputa- 
tionem  ex  satis  amplo  opere,  quo  Didymus  universam  Graeco- 
rum  philosophiam  explicaverat,  videtur  duxisse  407). 

Qui  quam  fideliter,  quod  ad  artem  oeconomicam  attinet, 
Aristotelem  secutus  sit,  licet  terminis  Stoicae  doctrinae  techni- 
cis  inhaereat,  ex  eis,  quae  supra  de  Peripateticorum  placitis 
Stobaei  eclogis  insertis  disputavimus,  satis  intellegi  potest. 

Atque  in  numero  eorum  philosophorum,  qui  non  uni  sectae 
addicti  erant,  etiam  Dio  Prusaensis,  qui  vocatur  Chrysosto- 
mus,  habendus  est,  homo  Graecarum  litterarum  et  studiorum 
amantissimus  et  peritissimus ,  quem  Schoemannus  opusc.  acad. 
III,  208  adn.  9  auctorem  Oeconomici  illius  esse  acute  et  inge- 
niose  coniecit,  e  quo  fragmenta  nonnulla  Stobaeus  excerpsit. 

105)  Laert.  Diog.  prooem.  21. 

106)  Adnot.  critica  ad  Stobaei  physica  et  ethica  vol.  II,  p.  CLV. 

107)  Copiosius  de  Didymo  Mullachius  disputat  fr.  phil.  Gr.  II 
p.  L  sq. 

Cui  coniecturae  haud  quaquam  contemnendae10*)  nescio  an 
fides  eo  concilietur,  quod  et  Dionis  veri  orationes  Cynicam 
sapientiam  produnt  et  fragmenta  illa  a  Stobaeo  servata  aucto- 
rem  sectae  illius  ratione  et  indole  instructum  esse  suspicionem 
movent109).  Sed  spinosa  haec  est  quaestio  difficiliorque,  quam 
ut  paucis  possit  diiudicari,  cum  et  fragmenta  illa  pauca  tam 
brevia  sint,  ut  longior  sententiarum  series  fere  non  oriatur  et 
philosophus  ille  adeo  non  utatur  suo  in  quaestionibus  philoso- 
phicis  iudicio,  ut  sequatur  sententias  communi  fere  omnium 
illius  aetatis  hominum  eruditorum  sensu  probatas110). 

Ac  primo  quidem  fragmento  (Stob.  flor.  XLII,  12,  vol.  II, 
78  ed.  Mein.)  rem  domesticam  maxima  incrementa  capere  auctor 
asserit  poena  pro  calumniis  criminibusve  falsis  rite  sumpta; 
qua  in  re  haud  scio  an  cogitandum  sit  de  obtrectationibus  ad- 
versus  maritos  a  mulieribus  malevolis  proficiscentibus111) ;  altero 
(Stob.  LXII,  46;  vol.  II,  366  ed.  Mein.),  quo  vilicos  (snitqcnovQ), 
ut  operariis  a  laboribus  continuis  respirationem  dent,  adhortatur, 
quo  facilius  opus  exigant,  egregium  humanitatis  specimen  dat^ 
non  immemor  praecepti  illius,  quod  exstat  in  Oeconomico  Xeno- 
phontis  (XIII,  10)  cum  Aristotelis  personati  (1344b  7)  sententia 
quodammodo  concinentis;  tertio  (1.  c.  LXXIV,  59;  vol.  III 
p.  62  ed.  Mein.)  in  uxoris  erga  maritum  amore  sanctitatem 
mulieris  positam  esse  contendit;  quarto  (ibid.  60)  assiduum 
effusumque  risum  hominem  decere  negans  lacrimas  vultui  decori 
maiori  esse  affirmat  quam  risum,  quoniam  flendo  homo  impro- 
bus  ad  scelus  admittendum  non  excitetur,  ridendo  spes  eius 


108)  Alia  est  sententia  L.  Dindorfii,  Dionis  orat.  praef.  p.  V,  qui 
utrum  Ghrysostomi  an  alius  Dionis  sit  Oeconomicus,  in  dubio  relinquen- 
dum  esse  censet.  J.  de  Arnim,  qui  novam  Dionis  editionem  paravit 
(Berol.  1893),  quid  de  auctore  fragmentorum  iudicet,  nescio,  cum  alterum 
volumen,  quo  quaecunque  ad  Dionis  vitam  et  scripta  pertineant  pertrac- 
tare  in  animo  ei  est  (vide  prol.  XXXVIII),  adhuc  desideretur. 

,09)  Conf.  E.  Weber,  de  Dione  Chrysostomo  Cynicorum  sectatore. 
diss.  inaug.  Lips.  1887  p.  85  sq. 

110)  Conf.  Zeller  1.  c.  III.  1,  729. 

ln)  Conf.  Plutarch.  coniug.  praecept.  40,  vol.  1  p.  351  ed.  Bern. 


augeatur.  Porro  quod  cum  pudore112)  cw^^ocw^  gignere113) 
ait  (1.  c.  LXXXV,  12;  vol.  III  p.  138  ed.  Mein.)  —  quid 
gignat  prudentia,  auctor  reticet  — ,  eas  dicit  virtutes,  quae  invi- 
cem  natura  consequentes  ex  illa  ortae  esse  existimandae  sunt. 
Cui  loco  haud  scio  an  lumen  afferatur  verbis  iilis  Ischomaehi 
(Xenoph.  Oec.  VIII,  1),  quomodo  administrationis  ac  disposi- 
tionis  rerum  domesticarum  praestantiam  uxori  demonstraverit, 
narrantis:  xal  djix&siadv  ys  avryv  olda  xal  sqv&QiaGaGav 
tfcpodqa,  oti  ovx  s?/J  n>oi  dovvaixx*).  Postremo  (ibid.  13)  neces- 
sitate  partum  fieri,  ex  amore  educationem  proficisci  asserit. 

Quamquam  autem  e  reliquis  Dionis  operibus  efficere  pos- 
sumus  eum  et  in  Cynica  Stoicaque  doctrina  versatum  esse 
(conf.  E.  Weber  1.  c.  p.  82  sq.)  et  e  Socraticis  praecipue 
Xenophontem  suspexisse,  cuius  suavitatem  et  nativam  simplici- 
tatem  in  dicendo  eum  prospere  imitando  effinxisse  et  expressisse 
constat,  tamen  rem  incertam  iniudicatam  relinquam,  quoniam 
ex  eis,  quae  attuli,  fragmentis  parvulis  ac  levibus  coniectando 
nulio  modo  assequi  possumus,  qualis  philosophandi  ratio  uni- 
versa  auctoris  fuerit. 

Neque  praetereundus  est  hoc  loco  Alcinous,  auctor 
tractatus,  cui  titulus  est  slaayMyrj  sive  didaGxafoxog  tmv 
JIXcltmvoc  doyfjaTMv1*5),  ad  cognoscenda  Platonis  placita  philo- 
sophica  quae  necessaria  videantur  esse,  continentis.  Qui 
quamvis  ipse  Platonicum  se  profiteatur,  Peripateticorum  more116) 

112)  Quod  Stephanus  vocem  „<?vG(6nr]/uau  signifieatione  ea,  qua  reme- 
dii  vox  usurpetur,  loco  nostro  dictam  sibi  videri  ait  (thes.  Gr.  ling.  s.  v.), 
quid  sibi  velit,  me  ignorare  fateor. 

ll3j  Activa  significatione  ex  communi  verborum  usu  vocem  „t£mu>oisu 
accipiendam  esse  censeo. 

114)  Neque  a  re  videtur  esse,  ut  huic  dicto  ob  braohylogiam  obscu- 
riori  lux  affundatur,  conferre  quae  Eueckertus  noster  canit  in  libro  qui 
inscribitur:  weisheit  des  brahmanen  (poet.  werke  VIII,  162):  „von  allen  tugen- 
den  ist  scham  genannt  mit  recht  die  mutter;  keine  hat  so  bliihend  ein  ge- 
schlecht,  die  tugendmutter  .  .  .  sie  ehre!";  de  matre  virtutum  quae 
fuerint  philosophorum  Graecorum  sententiae,  e  Neandri  ad  Nili  episcopi 
praecept.  186  adnotatione  intelligitur ;  conf.  Orelli.  op.  Gr.  vet.  sentent. 
I,  643  sq. 

115)  Platonis  dialogi  ed.  C.  F.  Hermann  vol.  VI,  152  sq. 

116)  Conf.  Laert.  Diog.  V,  28. 


—    43  — 


philosophiani  practicam  tripartito  in  ethicam,  oeconomieam, 
politicam  dividi  vult.  Oeconomicae  artis  ipsius,  cum  multus 
sit  in  praeceptis  ad  ethicam  et  politicam  spectantibus ,  ne  uno 
quidem  verbo  mentionem  facit. 

Sed  verendum  est,  ne  conspectus,  quem  de  philosophorum 
Graecorum  studiis  oeconomicis  dare  animum  induximus,  non 
integer  existat,  si  Plutarchi  Chaeronensis ,  philosophi  Xeno- 
phontis,  Platonis,  Aristotelis  dogmatis  initiati,  mentionem  non 
fecerimus,  cuius  Coniugalia  praecepta117)  ad  artem  oeconomi- 
cam  illustrandam  maximi  momenti  ac  ponderis  esse  nemo  cst, 
qui  infitietur.  Cum  vero,  quae  est  Plutarchi  disputandi  ratio, 
ordo  certus  in  praeceptis  dandis  non  servetur,  argumentum 
grave  rerumque  plenum  ita  respiciendum  esse  existimo,  ut  eis, 
quibus  par  est,  locis,  quae  intercedat  Plutarcho  cum  scriptori- 
bus  de  eadem  re  disserentibus  similitudo,  commemorem118). 

Kestat,  ut  de  eis  libellis,  quantum  ex  re  est,  agamus,  qui 
Pythagoreorum  antiquissimorum  nominibus  addicti  florilegioque 
(LXXXV)  a  Stobaeo  inserti  ad  nostram  usque  aetatem  perve- 
nerunt119).  Tantum  autem  abest,  ut  fragmenta  illa  Dorico 
sermone  conscripta,  de  quorum  origine,  fide,  auctoritate  vetus 
est  controversia  —  auctores  eorum  aut  primo  saeculo  ante 
Chr.  aut  primo  post  eum  fuisse  verisimile  est  — ,  rationem 
atque  naturam  sapiant  doctrinae  vere  Pythagoricae ,  quippe 
quae  tam  seris  temporibus  parum  cognita  sit,  ut  veritatum 
communium  quasi  corpus  quoddam  efficiant,  quibus  rationes  ethicae 
Academicorum,  Peripateticorum,  Stoicorum  symbolico  Pythago- 


117)  Plut.  moral.  vol.  I,  337  sq.  ed.  Bern. 

118)  Conf.  huius  dissert.  p.  31,  41,  45,  47,  48. 

119)  Conf.  Orelli,  opusc.  Graec.  vet.  sentent.  II,  281—361,  Mullach, 
fr.  phil.  Gr.  II,  9 — 37.  Diligentissime  de  hac  re  disputavit  F.  Beck- 
mannus  in  quaestionum  de  Pythagoreorum  reliquiis  parte  priore  (Berol. 
1844).  Praecepta  ea,  quorum  mentionem  facit  Iamblichus  de  Pyth.  vita 
IX.  47,  XVII,  72,  XXI,  100,  XXX,  168,  aliis  locis  multis,  cum  aut  ad 
privatam  magistri  oeconomiam  vitaeque  rationem  aut  ad  officia  consortii 
Pythagoreornm  discipulis  solis  exsequenda  spectent,  ad  oeconomiae 
universalis  rationem  illustrandam  nullius  fere  momenti  existimanda  esse 
iudico. 

reorum  doctrinae  generi  accommodatae  illustrantur120).  Quod 
quo  facilius  intellegi  possit,  sententias  eas,  quae  maximi  pretii 
mihi  videntur  esse,  quatenus  ad  quaestionem  nostram  quadrant, 
explicare  conabor. 

Initium  faciamus,  ut  ordinem  a  Stobaeo  servatum  tenea- 
mus,  a  Brysone,  cuius  de  aetate  atque  persona,  cum  plures 
philosophi  cognomines  videantur  exstitisse  (conf.  Beckmann.  1. 
c.  p.  11),  nihil  constat121).  Quod  exstat  fragmentum  ex  libello, 
qui  inscribitur  Oixovo^ixog,  servatum  (Stob.  L  c.  15),  quamvis 
ipsum  magni  momenti  non  sit,  tamen  qualis  sit  auctoris  de 
servorum  condicione  sententia,  quantum  quidem  ad  partem 
fragmenti  priorem  attinet,  satis  ex  eo  intellegi  potest. 

Quod  in  tria  genera  servi  ab  eo  dividuntur:  qui  xaxd 
(pvfop,  qui  xazd  vofjiov,  qui  xazd  zqonov  zccg  ipv%ag  servi 
sint,  is  mihi  videtur  recte  iudicare,  qui  Peripateticorum  maxime 
vestigia  hic  agnoscenda  esse  existimat.  Servum  enim  aliquem  esse 
autx«T«  yvtiiv  sive  opvasi  Aristotelem  (Pol.  1252a  32  sq.,  1254a  17 
sq.)  aut  xazd  vo^ov  (ibid.  1255 a  3  sq.)  disertis  verbis  docere 
constat;  a  Stoicorum  ratione,  quippe  qui  legitimum  esse  negent 
servitutis  genus  ullum,  Brysonis  sententiam  alienam  esse  non 
habeo,  quod  pluribus  verbis  exponam;  ad  tertium  vero  servorum 
genus  quod  attinet,  auctoris  sententia  referenda  est  ad  Cynicae 
philosophiae  zonov  illum  saepissime  tractatum122). 

Idem  fere  iudicium  faciendum  esse  censeo  de  Callicra- 
tidae,  cuius  mentionem  apud  antiquos  frustra  quaesiveris, 
dogmatis  in  libello,  cui  titulus  est:  rtsql  rdg  twv  oixrjiwv  evdai- 
[jboviag  explicatis  (Stob.  1.  c.  16,  17,  18). 


12°)  Vide  Susemihl,  hist.  litt.  Gr.  II,  329,  cui  viro  docto  fragmenta 
ipsa  quae  commemorentur  adeo  non  digna  visa  sunt,  ut  ne  de  titulis 
quidem  eorum  rettulerit. 

121)  Non  enim  audiendus  est  Iamblichus  de  vita  Pythag.  XXIII,  104. 

m)  Conf.  A.  Mueller,  de  Antisthenis  vita  p.  48,  E.  Weber,  de  Dione 
Chrysost.  p.  91,  Joel.,  1.  c.  p.  360,  499;  Vogel  1.  c.  p.  43  not.  2;  cui 
rationi  consentanea  sunt,  ut  alia  omittam,  quae  leguntur  apud  Xenophon- 
tem  Oec.  I,  17  sq.,  Memor.  IV.  5,  apud  Platonem  reip.  IX,  577  D,  587  C, 
590  C,  Politic.  289  D,  309  A,  Lys.  208— 211,  apud  Aristotelem  1254 20;, 
conf.  etiam   Stob.  flor.  LXII  (tieqI  deonojoyv  xai  dovXwv). 

Genuinae  enim  atque  verae  doctrinae  Aristotelicae  vestigia 
symbolis  illis  Pythagoreorum  mixtae  in  eis  mihi  videor  agno- 
visse.  QuidV  quod  familiam,  coniunctum  cognatorum  coetum, 
ad  unum  aliquid  idque  optimum  compositum,  ad  communem 
utilitatem  referendam  esse  libelli  auctor  censet,  non  immemor 
sententiae  iilius  ab  Aristotele  multis  modis  explicatae,  velut  Pol. 
1252a  1  sq.,  1278b  19  sq.,  1280a  31  sq.,  1282b  14  sq. 
Deinde  domus  sive  familiae  partes  eadem  atque  ille  ratione 
definit,  cum  trita  illa  comparatione  a  natura  hominis  petita  — 
hominem  cum  anima  confert,  res  sive  facultates  cum  corpore 
—  utatur.  Neque  minus  Peripateticorum  rationem  resipit  id, 
quod  de  partibus  marito  et  uxori  in  rei  familiaris  administra- 
tione  tribuendis  iudicat,  cum  mariti  imperare,  uxoris  esse  parere 
dicit;  his  consentanea  sunt  quae  leguntur  apud  Plutarchum 
coniug.  praec.  11,  33  (vol.  I,  340,  348  ed.  Bern.).  Postremo, 
ut  alia,  quae  minoris  pretii  sunt,  omittam,  ad  amussim  prae- 
ceptis  Aristotelicis  respondent,  quae  de  optimo  disciplinae 
domesticae  genere  traduntur;  quod  enim  auctor  libelli  dqyjr\v 
noliTiwp,  utpote  in  qua  salus  communis  tam  eorum,  qui  im- 
perent,  quam  qui  eis  pareant,  nitatur,  commendat  deGTtOTixfi 
(XQXfl  et  smrtaTucrj  spreta,  non  dubito,  quin  verba  ei  obver- 
sata  sint  philosophi  Stagiritae  in  eandem  fere  sententiam  dis- 
putantis  de  dqyfi  triplici  patri  familias  tribuenda  Pol.  1259 h  1  sq. 
et  1278b  33  sq.  Quod  autem  in  eligenda  uxore  id  spectandum 
esse  censet,  ut  pro  suis  quisque  facultatibus  matrimonium  ineat 
neve  mulierem  ipso  superiorem  opibus  neve  inferiorem  ducat123), 
musici  mediam  vocem  constituentis  exemplum  secutus,  quis  est, 
quin  Aristotelem124),  mediocritatis  sive  medietatis  utique  lauda- 
torem,  se  audire  arbitretur,  cuius  iudicium  unanimo  omnium  con- 
sensu  probatum  fuisse  ex  eis  apparet,  quae  L.  Schmidtius 
1.  c.  II,  166  sq.  argumentis  et  rationibus  nos  docet. 

123)  Quae  sententia  vulgata  et  proverbialis  eisdem  fere  verbis  assig- 
nata  (ya^uslv  sx  x(av  6/uotiov)  ex  decantatis  Cleobuli  illius,  philosophi 
Lindii  (Laert.  Diog.  I,  92,  Stob.  floril.  III,  79;  vol.  I  p.  87  ed.  Mein.), 
fuisse  dicitur;  conf.  etiam  Stob.  1.  c.  LXVIII,  1;  vol.  III  p.  15,  et  Plutarch. 
de  liberis  educandis  19;  vol.  I  p.  31  ed.  Bern. 

124)  Ex  Pol.  e.  gr.  hos  appono  locos:  1295  a  37  sq.,  1297  a  6  sq., 
1S&  34. 

Neque  vero  desunt,  quae  ex  aliis  fontibus  hausta  esse 
videantur:  quae  de  animae  partibus  auetor  disputat,  ea  Pla- 
tonicam  originem  prae  se  ferre  existimo,  cum  eaedem  partium 
animae  significationes  occurrant  atque  apud  Platonem  Phaedr. 
246  B,  (253  D)  247  C,  reipubl.  436  A,  439  D.  Quod  autem 
animam  pro  numero  habet,  Pythagorae  eiusque  sectatorum,  cui 
Platonem  multa  debuisse  reputare  nos  convenit  (conf.  Porphyr. 
de  vita  Pyth.  c.  53),  exemplar  ei  videtur  obversatum  esse,  quem 
eandem  opinionem  sibi  informasse  numerumque  habere  omnia, 
quae  sub  sensus  cadant,  iudicavisse  testimonia  exstant  plu- 
rima125). 

Quoniam  diximus  de  Callicratida ,  iam  de  Perictiona 
Pythagorea,  de  qua  praeter  nomen  et  librorum,  quos  scripsisse 
fertur,  reliquias  (Stob.  1.  c.  19;  vol.  III,  144  sq.  ed.  Mein.) 
nihil  memoriae  proditum  est,  eiusque  praeceptis  dicendum  est, 
quae  mulieribus  dq^oviac  (concinnitatis)  laudem  appetentibus 
dat;  quae  unde  deprompta  sint,  quo  facilius  intellegas,  argu- 
mentum  commentationis  paucis  exponam. 

Ac  primum  quidem  muiier  Pythagorea  eas  virtutes  laudibus 
celebrat  lyrae  omnibus  fidibus  conspirantis  cum  vita  sibi  con- 
sonante  comparatione  adhibita126),  quibus  concinnitatem  effici 
sibi  persuasit;  quibus  in  enumerandis  Stoicorum  placita  mora- 
lia  ab  ea  respecta  esse  nemo  est,  quin  videat.  Temperantiam 
sive  prudentiam  si  quis  forte  desideret,  quartam  illam  perfectae 
consummataeque  virtutis  speciem  (Laert.  Diog.  VII,  92,  102), 
verborum,  quae  sunt:  KoatiovGa  cbv  sjtid-viiirjc  xal  &vfiovr 
rationem  habeat,  quae  verba,  cum  affinem  voci  GoocpQOGvvqg 
habeant  significationem,  huius  notionis  vice  optime  fungi  quivis 
facile  concedet127).  Quae  virtutes  ut  rei  familiari  augendae  saluti 
sint,  ita  quae  eis  opposita  sint  vitia  perniciem  ei  afferre  per- 
suasum  ei  est.  Neque  difficulter  Stoicorum  disciplinam  ag- 
noscimus  ex  eis,  quae  de  corpore,  quomodo  natura  praescribat, 

125)  Stob.  ecl.  phys.  c.  10;  vol.  I  p.  80  ed.  M. 

126)  Quae  comparatio  quam  familiaris  fuerit  Pythagoreis  antiquis, 
Euryphami  apud  Stob.  flor.  CIII  (vol.  IV  p.  11  ed.  Mein.)  exemplum 
testimonio  est. 

127)  Vide  Stob.  ecl.  eth.  II,  6  (106)-,  p.  31  ed.  Mein. 

circa  victum  vestitunique  instituendo  et  accommodando  dispu- 
tantur128);  quae  praecepta  ad  unum  omnia  ad  supremam  illam 
legem  fprmata  esse  mihi  videntur,  ad  quam  omnem  vitae  de- 
gendae  rationem  Stoici  referre  solebant;  qui  philosophi  quantum 
pretii  vitae  xa%d  (pvGiv ,  6{JoXoyovjijjSvwg ,  dxoXov&wg  tji  (pvtisi 
instituendae  tribuerint,  nemo  est,  qui  ignoret.  Eodem  ex  fonte 
quae  sequuntur  verba  ad  sumptus  effusos,  insanam  libidinem, 
luxuriam  immoderatam  spectantia  hausta  esse  existimo;  neque 
minus  Stoicorum  doctrinam  ea  sapiunt,  quae  ad  divitias,  gloriam, 
generis  nobilitatem,  nugas  alias  animi  tranquillitatem  pertur- 
bantes  spectant;  conf.  verba:  dvayxata  fitj  fjyeeG&w  e.  q.  s. 
(vol.  III,  146  lin.  4  sq.  ed.  Mein.)  cum  Laertio  Diog.  VII,  102, 
106  atque  cum  Stob.  ecl.  eth.  II,  6,  43.  Postremo  Stoicae 
doctrinae  vestigia  deprehendimus  in  ea  adhortatione,  quae  ver- 
satur  in  deis  parentibusque  colendis;  conf.  Stob.  1.  c.  lin.  14  sq.: 
d-sovg  ds  6tj$siv  e.  q.  s.  cum  Laertio  Diog.  VII,  108.  Quam- 
quam  igitur  multa  eaque  non  levia  praecepta  e  Stoicorum 
philosophandi  ratione  derivari  posse  videmus,  tamen  cavendum 
est,  ne  omnia  illo  ex  fonte  originem  trahere  arbitremur.  In- 
sunt  enim  in  libello  Perictionae,  quae  notae  illi  Stoicorum 
gravitati  ac  severitati,  etiamsi  temporibus  posterioribus  morum 
mutationem  factam  esse  concedamus129),  adeo  non  respondeant, 
ut  serioris  admodum  aetatis  genium  redoleant.  Cuius  generis 
ea  potissimum  esse  existimo,  quae  de  mulieris  amore  viri  in- 
iuriam  ferente  iniuriamque  amore  referente130)  exponuntur  (p. 
146  lin.  22  sq.);  quibuscum  verbis  conferre  iuvat  ea,  quae  in 
eandem  fere  sententiam  explicata  vidimus  in  versione  illa,  quae 
dicitur  Aretini  (conf.  V.  Kose  fragm.  p.  141,  13  sq.). 

Perictionae  libellum  excipiat  Phintyos,  ipsius  quoque 
Pythagoreae  atque  animo  cum  illa  concinentis,  dissertatiuncula, 
quae  est  nsql  aw^pqoavvTjg,  de  temperantia  sive  continentia 
mulieris  (Stob.  flor.  LXXIV,  61;  vol.  III,  63  sq.  ed.  Mein.). 

Quam  commentationem  qui  oculis  attentioribus  peiiustra- 

128)  Conferenda  sunt  cum  looo:  ov&£  xqigstcu  nqoaoinov  Xsvxaivovca 
Xenophontis  verba  Oec.  X,  2. 

129)  Vide  huius  dissert.  p.  31. 

lso)  Consonat  Plutarch.  coniug.  praec.  16;  vol.  I,  842  ed.  Bern.. 

verit,  facile  sibi  persuadebit,  quae  de  muneribus  domestieis  in- 
ter  maritum  et  uxorem  distribuendis  Socrates  eiusque  praecepta 
qui  fideliter  secutus  est  Xenophon  disputavit  Pythagoreae  nostrae 
verbis  cum  repeti  tum  accuratius  explanari.  Alia  enim  ait 
opera  domestica  propria  esse  viri,  velut  tq  GToaTaysv  xal 
nofoTEvsG&ai  xai  dafjbayooytv,  alia  mulieris,  velut  to  olxovqsv 
xai  svdov  fjbtvsiv  xai  sxdt%£G&at,  xai  &eoansvsiv  tov  avdqa, 
alias  virtutes  communes  et  in  medio  quasi  positas  esse,  velut 
dvdqiav  xal  dixaiotivvav  xal  ifoovaciv ,  atque  ita  quidem,  ut 
in  virum  magis  cadant  fortitudo  et  prudentia,  mulierem  temperan- 
tia  magis  deceat;  quae  praecepta,  quantum  attinet  ad  sententias 
maxime  ratas,  ad  Ischomachi  colloquium  illud  a  Xenophonte131) 
narratum  formata  esse  facile  adducor,  ut  credam.  Copiosius 
deinde,  e  quot  quibusque  virtutibus  auxpgoavvag  notio  composita 
sit,  explicat  causamque  gravissimam  temperantiae  castitatem 
uxoris132)  aliorumque  virorum  commercii  vacuitatem  esse  osten- 
dit133).  Neque  desunt  verba  maxime  nervosa,  quibus  adulterium, 
quippe  cuius  delicti  nullum  inveniri  possit  piaculum,  cavendum 
esse  praemoneat;  quae  verba  ipsa  quoque  insignem  similitudjnem 
sententiarum  in  libello,  quem  Aretinus  transtulit,  explicatarum 
prae  se  ferunt.  Quibus  expositis  quae  sit  de  ornatu  corporis 
sententia,  auctor  aperit  morumque  simplicitatis  ea  quoque  dis- 
putatione  specimen  egregium  dat.  Quae  placita  Plutarchi 
memoriam  (coniug.  praec.  19;  vol.  1  p.  322  seq.  ed.  Bern.) 
referentia  cum  pleraque  e  Xenophonte  petita  sint  (conf.  Oec. 
VII — X),  ne  acta  agam,  singula  enumerare  mihi  liceat  super- 
sedere. 

Neopythagoreorum  fragmenta  quoniam  perlustravi,  ne  qua 
pars  a  me  relicta  esse  videatur,  Porphyrii,  philosophi  haud 
parvae  inter  Platonicos  auctoritatis ,  sv  naQodw  mentionem 
facere  in  animo  mihi  est.  Qui  postquam  epistula  illa  luculenta  ad 

131)  Oec.  VII. 

132)  Cui  virtuti  ut  praestantissimae  owcpQoavvrig  appellationem  per 
exeellentiam  a  quibusdam  reote  tribui  Suidas  s.  v.  oucpQocvvri  suo  iure 
monet. 

133)  Eiusdem  plane  argumenti  sunt  duo  Sexti  Pythagorei  apophtheg- 
mata,  enohirid.  sent.  226  et  228  (op.  Graec.  vet.  sent.  ed.  Orellius  I,  259). 

Marcellam  coniugem  data  (c.  XXV  sq.)134)  de  tribus  legibus, 
divina,  naturali,  civili  disputavit  (c.  XXV),  ad  domestica  etiam 
et  familiaria  praecepta  se  demittit  (c.  XXXV);  sed  pauca 
huius  disputationis  exstant  verba,  quibus  uxorem,  ne  in  servos 
iniuria  sit,  admonet  ipsiusque  exemplo  animos  eorum  ad  studium 
laboris  accendit;  reliqua,  cum  codex  eo  loco  mutilus  quidquid 
supererat  lucubrationis  amiserit,  desiderantur. 

Agmen  denique  eorum,  qui  de  arte  oeconomica  egerunt, 
servato  temporis  ordine  Hierocies,  Plutarchi,  Nestorii  filii, 
discipulus  claudit,  qui  commentationi  suae,  voluminis  maioris, 
quae  est  Baehrii  (encycl.  Paulian.  III,  1311)  sententia135),  nta 
(pdo&oyovfjjsva"  inscripti  particulae,  indicem  fecit  Oeconomici. 
Qui  libellus  (Stob.  flor.  LXXXV,  21;  vol.  III  p.  150  ed.  Mein.)  vel 
propterea  non  indignus  est,  in  quo  illustrando  amplius  verse- 
mur,  quod  argumenti  ieiunitas  ac  siccitas  a  Platonicorum 
philosophandi  ratione,  qualis  saeculo  post  Chr.  quinto  floruit,  e 
contemplatione  rerum  humanarum  ad  superstitiones  magorum 
et  ad  inania  astrologorum  somnia  transcendente  immane  quan- 
tum  discrepnt.  Quae  sit  auctoris  de  re  domestica  administranda 
sententia,  paucis  mihi  liceat  exponere. 

Xenophontis  quadamtenus  sententiam  secutus  (Oec.  VII,  3, 
22  sq.)  alia  mulieris  officia,  alia  mariti  esse  asserit;  huius 
esse  curare,  quae  xav'  ayqbv  xal  tceqi  tac  ayoqag  xal  tcsqv 
Tfjv  aGvvTtoteav  sint,  illius,  quae  sint  munera  tvsqI  ttjv  raladvav 
xai  tiiTonoviav  nai  blcoc  %a  xatoixidia  twv  sq/cov.  Tantum 
autem  abest,  ut  munera  uxoris  a  mariti  muneribus  prorsus  aliena 
sint,  ut  partes  sine  incommodo  rei  domesticae  inter  se  mutari 
possint,  quippe  qua  mutatione  societatis  vinculum  etiam.artius 
adstringatur.  Nonne  Xenophontis  memoria  animum  nostrum 
subit,  cum  Hieroclem  de  avTovQjia  disputantem  audimus136), 
quam  nemini  dedecori  esse  iudicat?    Neque  vero  ab  oeconomi 

134)  Orelli,  opusc.  Gr.  vet.  sent.  vol.  I  p.  282  sq. 

135)  Cui  sententiae,  cum  de  rei  familiaris  cura  libro  cpiloGocpov^kvixiv 
secundo  Hierooles  Suida  s.  v.  l^xnoSiov  teste  egisse  videatur,  non  est,  cur 
fidem  et  auctoritatem  non  adiungamus. 

136)  Consentanea  Hierocli  Porphyrius  habet  (ad  Marcellam  c.  XXXV) : 
ra  yccQ  noXka  cco~zel  ccvrovQyEiv'  Xltov  yccg  xccl  zvtioqov  avTOVQyia. 

Scilluntii  sententia  discrepat,  quod,  quamquam  ipse  non  negat 
munera  quaedam  vili  hominum  generi  destinata  a  persona  in- 
genui  viri  aliena  esse  debere,  tamen  opinione  praeiudicata  adeo 
non  ducitur,  ut  confiteatur,  si  quis  virtutis  specimina  nihil  dubii 
relinquentia  et  ab  omni  reprehensione  vacua  dederit,  non  esse, 
quod  ullius  negotii  eum  pndeat ,  quo  exsequendo  coliigatio  at- 
que  compages  maritalis  artior  fiat.  Neqne  uxorem,  quae  una 
cum  famulis  officiis  et  muneribus  eis  fungatur,  quae  in  mulierem 
cadant,  ullam  concipere  maculam,  sed  eo  pulcbriorem  marito 
videri ,  quo  magis  navam  et  industriam  operumque  intra  domum 
et  extra  faciendorum  studiosam  re  praestiterit,  liberrime  profite- 
tur  (conf.  Xen.  Oec.  X,  10  sq.).  Dicendi  denique  ratio  Hieroclea 
et  argumentandi ,  ut  paucis  rem  absolvam,  ea  est,  ut  nemini 
memoria  Xenophontis  non  afferatur,  quo  nullum  antiquitatis 
auctorem  ardentiore  studio  vitam  domesticam  rusticamque 
amplexum  esse  pro  explorato  habeo. 

Sed  de  his  iam  dicendi  finis  esto;  quominus  longius  pro- 
grediamur,  philosophiae  remotioris  seu  potius  theologiae  ae- 
nigmatis  et  allegoriis  mysteriorum  instar  refertae,  qualis  primis 
post  Ctr.  n.  saeculis  agitabatur,  indoles  et  natura  ipsa  nos 
impedit437). 

Iam  in  eo  est,  ut  disputationis  de  arte  oeconomica  insti- 
tutae  summam  faciamus  eaque,  quae  lucrati  sumus,  paucis  re- 
petamus.  Qua  in  re  hoc  non  sine  fructu  me  demonstravisse 
spero  fundamenta  oeconomicae  artis  sophistas  iecisse,  Socratem, 
artis  dialecticae  principem,  quid  sit  ars  oeconomica,  ratione 
perspexisse,  Xenophontem  Socratis  non  magis  quam  Cynicorum 
dogmatis  initiatum  vitaeque  usu  adiutum  imaginem  eius  maxime 
dilucidam  animo  repraesentavisse,  Aristotelem  denique  ad  artis 
quasi  formam  in  Politicis  eam  evexisse.  Eos  autem,  qui  sin- 
gula  consectando  et  colligendo  post  Xenophontem  et  Aristotelem 

137)  Qua  de  causa  ea  quoque  praeeepta  percensere  supersedeo,  quae 
Ioannes  Damascenus  ex  Nili  episcopi  scriptis  excerpta  operi  suo  Parallelorum 
sacrorum  inseruit  (Orelli  op.  Gr.  vet.  sent.  I,  320  sq.),  quippe  quae  a 
consilio  huius  disputationis  alienissima  sint. 

de  hac  materia  disputaverunt ,  adeo  non  suo  iudicio  stetisse 
arbitror,  ut,  licet  discrepet  inter  eos  in  rebus  parvulis  ac  levi- 
densibus,  non  magis  ex  dogmatis  Aristotelicis  pendeant  quam 
ex  Oeconomico  Xenophontis,  praestantissimo  illo,  ut  Schoemanni 
verbis  (op.  ac.  III,  207)  utar,  de  administratione  domestica  li- 
bello.  Ut  mihi  concedendum  sit  hanc  sententiam  firmo  talo 
stare,  simul  quam  recte  Philodemus  de  vit.  lib.  IX  col.  VII 
(p.  45  ed.  Goettl.)138)  de  Xenophontis  inter  scriptores  oecono- 
micos  honore  atque  pretio  iudicaverit,  non  sine  veritatis  specie 
mihi  videor  evicisse. 

Haec  de  philosophorum  Graecorum  studiis  oeconomicis 
dicenda  putavi;  quae  si  non  solum  nova  sed  etiam  vera  esse 
videbuntur,  id  mihi  summum  laboris  praemium  esto. 

Scribebam  Wernigerodae  mense  Decembri  MDCCCXCV. 

m)  Cum  Hartungio  transl.  praef.  p.  11  equidem  facio  a  Schoemanno 
1.  c.  p.  228  dissidente,  qui  locum  variis  et  improbabilibus  modis,  quantum 
ego  perspicio,  temptatum  hunc  in  modum  restituit:  anavTsg  ya,Q  (ogtteq 
ovtfhv  /u£T>]kXa%ao~iv ,  ottote  ovdh  0eo(pQaOTog  ano^priffi^STaL,  iv  oliyoig 
diaXkaxTti,  quae  verba  sic  transferenda  esse  censeo:  omnes  enim  ut  nihil 
mutaverunt,  cum  ne  Theophrastus  quidem  (Xenophontis)  sententiam  suf- 
fragio  suo  antiquaverit,  ita  in  pauois  dissensio  exstat. 

Maximilianus  Hodermann  natus  sum  a.  d. 
XIV.  Kal.  April.  a.  h.  s.  LIX  Waltershusiae,  in  oppido 
haud  procul  a  Gotha  sito,  patre  Eduardo  mercatore, 
matre  Antonia  e  gente  Hofmann,  quos  benignos 
parentes  praematura  morte  mihi  ereptos  maereo. ]  Fidem 
proflteor  evangelicam.  Primis  litfcerarum  elementis  im- 
butus  per  novem  annos  gymnasium  Gothanum,  cui 
nomen  est  Ernestinum,  frequentavi.  Maturitatis  testi- 
monium  assecutus  vere  a.  h.  s.  LXXVIII  Lipsiam  petii  et 
civibus  academicis  adscriptus  per  ter  sex  menses  prae- 
cipue  studiis  philologicis  operam  dedi.  Inde  ab  auctumno 
a.  h.  s.  LXXVIII  stipendia  annua  in  cohorte  centesima 
septima  feci.  Audivi  viros  doctissimos  Biedermann, 
Goering,  Lange,  Lipsius,  Bibbeck.  Auctumno 
a.  h.  s.  LXXIX  Gottingam  migravi,  ubi  per  quinque 
semestria  praeceptoribus  usus  sum  viris  clarissimis 
Baumann,  Bechtel,  Dilthey,  Fick,  Goedeke, 
de  Leutsch,  Lotze,  Guil.  Mueller,  Sauppe,  Vol- 
quardsen.  Seminarii  regii  philologorum  per  duo  se- 
mestria  sodalis  fui  ordinarius. 

Examine  pro  facultate  docendi  a.  h.  s.  LXXXIII 
probatus  primum  in  gymnasio  Nordhusano  anni  spatium, 
deinde  Gorlicii  per  undecim  annos  et  dimidium  magistri 
munere  functus  sum,  denique  ineunte  auctumno  a.  h.  s. 
XCV  adscriptus  sum  collegio  magistrorum  gymnasii 
Wemigerodani. 


